Susu Susah Keluar Sebab Puting Tersumbat? Ini 7 Cara Atasinya

Anda sedang menyusukan anak dan ada kalanya susu yang keluar sedikit disertai dengan rasa sakit? Haaa…mungkin saluran susu tersumbat. Bagaimana untuk mengatasinya?

Kenapa berlakunya saluran susu tersumbat?

Sekiranya anda menyusukan anak dan berasakan terdapat benjolan kecil dan lembut pada payudara, ia mungkin petanda bahawa saluran susu tersumbat.

Apa yang dimaksudkan dengan puting tersumbat ini dan bagaimana ia boleh berlaku?

Kelenjar pada payudara yang menghasilkan susu terbahagi kepada beberapa segmen. Saluran susu adalah 1 aliran sempit dan kecil yang membawa susu ke bahagian puting daripada setiap segmen.

Masalah saluran yang tersumbat ini boleh berlaku apabila salah satu bahagian payudara tidak
mengalirkan susu dengan betul semasa anda menyusukan anak.

Keadaan ini cenderung berlaku jika bayi anda mempunyai
tongue-tie.

Malahan masalah puting tersumbat boleh wujud jika anda tidak memasukkan payudara dengan betul semasa penyusuan anak, ia
melibatkan proses lekapan yang tepat
.

Selain itu masalah saluran susu tersumbat juga boleh terjadi jika tisu pada payudara mengalami kerengsaan yang berpunca daripada pelbagai faktor.

Antaranya
pemakaian bra yang terlalu ketat
 ataupun penggunaan tali pinggang keledar yang memberi tekanan berlebihan kepada payudara.

Di samping itu,
posisi tidur
 tidak bersesuaian mengakibatkan anda memberikan
bebanan yang lebih pada buah dada
 juga boleh menjadi penyebabnya.

Jadi, anda perlu
memilih coli
 yang bersesuaian atau mengelakkan sebarang keadaan yang menyumbang kepada penyumbatan saluran susu.

Jika tidak ia berisiko untuk mengakibatkan mastitis, iaitu jangkitan bakteria pada tisu buah dada.

Gejala dan simptom saluran susu tersumbat

Apabila puting tersumbat, bahagian sekitar payudara akan keras dan menyakitkan. Ada kemungkinan untuk timbul kemerahan dan rasa hangat serta lembut apabila disentuh.

Ketika melakukan proses penyusuan anak pada bahagian yang tersumbat, si manja mungkin akan merengek dan terganggu kerana susu yang diperolehi adalah lambat dan dalam jumlah yang sedikit.

Kebiasaannya simptom akan wujud secara perlahan-lahan dan berlaku pada sebelah payudara sahaja. Antaranya:

Benjolan pada 1 bahagian payudara anda

Pembengkakan pada sekitar benjolan

Rasa sakit pada bahagian benjolan

Ketidakselesaan menghilang selepas menyusukan anak atau mengepam susu

Rasa sakit ketika berbaring

Mengalami kelepuhan pada bukaan puting

Benjolan terasa bergerak dari masa ke masa

Walau bagaimanapun, normal untuk berlakunya penyusutan dalam
penghasilan susu badan
 ketika anda mengalami masalah puting tersumbat ini.

Jika anda memicit buah dada, mungkin anda akan dapat melihat tekstur susu pekat atau lemak susu yang berpintal atau berbiji-biji.

7 cara atasi saluran susu tersumbat

Proses penyusuan anak pasti akan terjejas jika masalah ini berlaku. Malahan tanpa rawatan, penyumbatan yang terjadi pada saluran susu boleh mengakibatkan jangkitan atau keadaan yang lebih kronik.

Jadi berikut adalah 7 langkah yang boleh anda cuba untuk melancarkan kembali aliran susu badan:

 Mengosongkan payudara

Semasa menyusukan bayi, beri mereka bahagian payudara yang bermasalah terlebih dahulu. Jika ia terlalu menyakitkan, mungkin anda boleh berikan bahagian yang tidak terkesan.

Pastikan
 si manja menghisap dan mengosongkan susu pada payudara
 – caranya dengan tidak terlalu cepat menarik lekapan puting daripada mereka.

Jika bayi anda mungkin tidak dapat mengosongkan susu dengan baik, anda boleh mengepam susu sehingga kosong.

 Longgarkan bra

Masalah penyumbatan pada saluran susu boleh disebabkan oleh tekanan luaran seperti pakaian atau coli yang ketat.

Jadi pastikan buah dada anda tidak terpenyek di sebalik bra yang dipakai.
Mungkin buat sementara ini elakkan daripada
 memakai bra berdawai
 (
underwire bra
).

 Menukar posisi

Mungkin teknik lekapan dan penyusuan terganggu disebabkan posisi yang tidak selesa kepada si kecil.

Menukar
posisi penyusuan
 pastinya antara cara yang dapat membantu anda mengatasi masalah ini serta membolehkan setiap saluran susu dirangsang secara seimbang.

 Mampatan panas

Untuk mengurangkan masalah saluran susu tersumbat, anda boleh cuba meletakkan kain yang direndam dengan air panas ke atas payudara yang terjejas. Amalkan cara ini sebelum proses menyusu dilakukan.

Taktik lain yang boleh dicuba adalah dengan mandi di bawah aliran air hangat dan membiarkan air terkena pada bahagian yang bermasalah.

 Urutan

Mengurut payudara dengan saluran tersumbat sebelum dan semasa menyusu dapat membantu melancarkan aliran susu.

Anda juga boleh lakukan gerakan memusing (putaran) pada benjolan di payudara.

 Bantuan si manja

Bergantung kepada tempat benjolan tersebut, anda turut boleh mengharapkan ‘urutan’ daripada dagu bayi ketika menyusu bagi mengurut dan mengurangkan benjolan itu.

 Pemeriksaan doktor

Sekiranya benjolan semakin membesar dan berlanjutan beberapa hari sehingga menimbulkan ketidakselesaan, pertimbangkan untuk melakukan pemeriksaan dengan doktor.

Penyusuan seperti biasa

Jika anda terfikir untuk
menghentikan sementara proses penyusuan
 anak disebabkan saluran puting susu tersumbat, ia bukanlah 1 idea yang baik.

Ini kerana walau apa pun, anda masih perlu untuk menyelesaikan masalah saluran tersumbat itu dan menyusu adalah 1 cara yang dapat membantu.


Ini Rahsia Michelle Yeoh Kekal Aktif & Bertenaga Walaupun Usia Mencecah 60 Tahun! Boleh Tiru Cara Beliau

Apabila usia kita semakin meningkat, badan kita akan melalui satu proses yang dikenali sebagai penuaan. Daripada segi biologi, keadaan dan maksud penuaan terjadi disebabkan kerosakan sel yang berlaku dalam satu jangka masa yang panjang. Namun, ada antara kita yang mengalami penuaan sihat. Sebab itulah, sebab itulah mereka masih kekal aktif walaupun sudah menginjak usia 60-an, seperti Michelle Yeoh!

Dalam artikel kali ini, kami akan menemu ramah Dr. Ahmad Wazir Aiman, pegawai perubatan di Unit Perubatan Sukan, Hospital Queen Elizabeth Sabah tentang proses penuaan yang sihat.

Michelle Yeoh, kekal bertenaga walaupun mencecah 60 tahun!

Siapa sahaja yang tidak mengenali aktres Malaysia yang satu ini; Michelle Yeoh?

Michelle Yeoh bukan sahaja bintang yang terkenal di Malaysia, beliau juga merupakan seorang pelakon yang amat dikenali di peringkat antarabangsa.

Buktinya, beliau berjaya merangkul Anugerah Aktres Terbaik di Oscars 2023 baru-baru ini.

Percaya atau tidak, beliau menerima anugerah tersebut ketika usianya sudah mencecah 60 tahun. Bukan itu sahaja, beliau juga masih aktif dalam beberapa projek lakonan.

Apakah rahsia Michelle Yeoh untuk kekal sihat, aktif, dan bertenaga pada usia sebegini?

Jawapannya adalah pada rutin harian dan diet beliau. Beliau akan melakukan senaman elips selama 1 jam setiap hari serta
senaman
 regangan untuk mengekalkan fleksibiliti secara konsisten. Bagi beliau, penjagaan
tulang
, otot dan
sendi
 amatlah penting.

Selain itu, beliau juga mengambil sayur-sayuran yang banyak setiap hari dan tidak minum minuman bergas. Baginya, diet yang seimbang sangatlah penting untuk kesihatan.

Disebabkan itu, beliau berkemampuan untuk melakukan banyak stun atau aksi lakonan beliau sendiri tanpa memerlukan pelakon stun lain.

Menurut beliau lagi, senaman memberikan manfaat yang besar dalam hidupnya, bukan sahaja untuk karier beliau, tetapi juga untuk kesihatan fizikal dan
mental
.

Michelle Yeoh merupakan figura atau ikon individu yang berjaya mengekalkan tahap kesihatan dan keaktifan diri walaupun berhadapan dengan realiti usia yang semakin meningkat. Usia bukan halangan bagi beliau untuk mara ke hadapan.

Maksud penuaan yang baik dan berjaya

Sebenarnya, penuaan yang baik tidak mempunyai maksud atau definisi yang tertentu.

Walau bagaimanapun, ada banyak kajian yang telah mengupas maksud penuaan yang sebenar dalam kalangan
warga emas
1
.

Menurut kajian tersebut, terdapat perkara-perkara yang merupakan antara ciri penuaan yang sihat bagi
warga emas
 itu sendiri
2
. Perkara-perkara tersebut ialah:

Kekal aktif setiap hari

Mengekalkan dan menyuburkan tingkah laku yang positif

Kekal sihat sepanjang masa tanpa ketidakupayaan dan penyakit

Kekal berhubungan bersama orang lain dengan cara yang bermakna

Mengekalkan kesihatan
kognitif
 yang baik

Boleh berdikari tanpa bergantung kepada orang lain

Menurut Dr. Ahmad Wazir Aiman, kunci kepada proses penuaan yang sihat terletak pada kualiti kehidupan seseorang. Ia melibatkan pemeliharaan kesejahteraan fizikal dan juga mental seseorang dalam sesuatu tempoh masa.

Strategi kekal sihat dan aktif apabila semakin berusia

Tidak dinafikan, salah satu usaha untuk memastikan diri kekal sihat melalui diet yang seimbang boleh menjadi satu cabaran besar, apatah lagi apabila diri semakin meningkat usia.

Bukan itu sahaja, perubahan fizikal dan mental yang berlaku pada tubuh badan juga menjadikan hal ini semakin sukar untuk dicapai.

Menurut Dr. Ahmad Wazir Aiman, pengambilan nutrisi yang mencukupi melalui diet seimbang boleh membantu mengekalkan kesihatan otot, sendi dan tulang, mengurangkan risiko penyakit kronik selain menyokong kesihatan usus atau sistem penghadaman di kalangan warga emas.

Seseorang perlulah mengambil makanan yang mengandungi nutrien penting seperti
kalsium
, protein, vitamin C dan vitamin D yang mencukupi setiap hari
3
.

Nutrisi-nutrisi seperti ini boleh diperoleh daripada sumber makanan dan minuman seperti susu, daging/ayam, telur,
buah-buahan
, sayur-sayuran dan sebagainya.

Kesihatan sistem penghadaman yang baik di hari tua

Kita semua tahu, apabila semakin berusia, fungsi usus atau sistem penghadaman juga akan turut menurun
4
. Penurunan fungsi sistem penghadaman ini boleh menjejaskan penyerapan nutrien
5
 dan meningkatkan risiko masalah kesihatan seperti isu penghadaman,
sembelit
 dan sindrom rengsa usus (IBS) dalam kalangan warga emas.

Dengan itu, diet seimbang memainkan peranan penting untuk mengekalkan
sistem penghadaman
 yang penting dalam menjalankan fungsi seperti pencernaan dan penyerapan nutrien.

Menurut Dr. Ahmad Wazir Aiman, pengambilan makanan yang mengandungi serat seperti kekacang, buah-buahan, oat dan inulin adalah baik untuk fungsi usus tubuh manusia
6
,7
. Begitu juga dengan pengambilan susu seperti susu yang diperkaya boleh membantu melengkapkan kekurangan nutrien yang diperlukan oleh warga emas.

Cuba Anlene Total 10 hari ini dengan 10 kebaikan. Kekal aktif & bertenaga seperti Michelle Yeoh

Mungkin bukan senang untuk memperolehi semua nutrisi yang disebut dari diet harian dan tidak semua individu gemar mengambil pelbagai jenis sumber makanan dalam satu-satu masa. Malah, ada juga mereka yang mungkin tidak konsisten mengambilnya setiap hari.

Kajian juga mendapati kebanyakan warga emas tidak mengambil nutrien penting seperti
kalsium
, vitamin E, folat dan niacin yang secukupnya
8

Salah satu cara untuk mencapai tujuan ini adalah dengan memenuhi keperluan diet anda dengan makanan berkhasiat untuk menyokong
kecergasan
 menyeluruh.

Sebagai jenama susu tepung dewasa nombor satu di Malaysia, Anlene kini memperkenalkan rangkaian terbaru Anlene Total 10! Nikmati 10 kebaikan dalam setiap gelas susu.

Anlene Total 10 dirumus secara saintifik dengan 28 ramuan bermanfaat untuk membantu melengkapkan nutrisi harian anda bersama pengambilan diet yang seimbang.

Beberapa nutrien penting termasuk tinggi kalsium dan
protein
 yang membantu membina tulang kuat dan membaiki tisu badan.

Terdapat juga vitamin A, penting untuk
kesihatan mata
 dan kulit, vitamin B2 untuk membantu pembebasan tenaga dan vitamin E sebagai antioksidan.

Inulin prebiotik membantu mengekalkan persekitaran usus yang baik, manakala
zat besi
 dan zink adalah nutrien yang penting untuk sistem pertahanan badan
9
.

Susu Anlene telah lama menjadi minuman pilihan Michelle Yeoh sejak 15 tahun lalu. Ini kerana beliau pentingkan penjagaan tulang, sendi dan otot melalui pengambilan
diet seimbang
 salah satunya pengambilan susu Anlene, sepanjang kerjaya beliau walaupun sudah berusia.

Menurut Michelle Yeoh lagi, susu Anlene merupakan susu yang sangat disarankan kerana jenama ini mengeluarkan produk susu mereka hasil daripada kajian mendalam, selain menggalakkan gaya hidup yang lebih baik.

Michelle Yeoh secara peribadinya telah memperkenalkan susu Anlene kepada ahli keluarga dan rakan-rakannya sebagai makanan tambahan untuk menyokong keperluan diet harian.

Sokonglah kecergasan menyeluruh hari ini dengan diet yang seimbang dan rutin
senaman
 yang kerap. Kekalkan gaya hidup sihat dan aktif lebih-lebih lagi dengan peningkatan usia.

Ketahui lebih lanjut tentang Anlene Total 10 di
Shopee
 or
Lazada


Waktu Sesuai Jus Epal Diberi kepada Anak

Nak berikan anak jus epal? Tapi bilakah masa yang sesuai untuk memberikannya? Jawapannya ada dalam artikel ini…

Untuk mendapatkan lebih banyak info tentang Keibubapaan, sila dapatkannya
di sini.

Waktu sesuai berikan jus epal kepada anak

Jus merupakan minuman yang mudah dan sesuai untuk diminum oleh anak-anak kerana mempunyai
pelbagai vitamin
 dan mineral.

Walaubagaimanapun, anda perlu memberi perhatian dan pertimbangan yang lebih ketika memberi anak anda minum jus terutamanya kepada yang lebih kecil.

Jus bagus untuk anak-anak yang kerap sembelit

Ramai pakar pediatrik menyarankan anda untuk memberikan anak anda campuran
jus epal merah
 dan air untuk
 melegakan sembelit.

Namun harus diingatkan bahawa jus perlu 100% asli dan tiada tambahan gula atau perasa selain pastikan susu itu telah dipasteur.

Berbincanglah dengan doktor, pakar diet atau
pakar pediatrik
 anda sebelum memberikan sebarang jenis jus kepada anak anda untuk mengelakkan bahaya kepada badan anak anda.

Jangan mengambil nasihat daripada orang yang tidak berpengalaman atau orang yang tidak berlatarbelakang perubatan.

Mereka mungkin mempunyai niat yang baik tetapi nasihat yang salah lebih mendatangkan keburukan daripada kebaikan.

Jangan beri jus epal kepada bayi berumur 8 bulan ke bawah

Ramai pakar pediatrik percaya bahawa anak berumur 8 bulan ke bawah tidak seharusnya diberikan sebarang jenis jus.

Sebaliknya bayi dalam linkungan umur ini perlu diberikan buah-buahan dan sayur-sayuran yang dikisar untuk memastikan mereka mempunyai nutrisi yang mencukupi.

Selain itu, jangan beri anak anda jus sehingga dia sudah boleh minum daripada cawan bayi.

 Namun, anda perlu memastikan jus tersebut telah dikisar dan dihaluskan sepenuhnya terlebih dahulu.

Minum terlalu banyak jus juga boleh menyebabkan hilang keinginan
minum air
 selain mereputkan gigi.

Oleh itu, anda hanya boleh beri anak anda minum jus di dalam botol sekiranya doktor anda mengizinkan bagi tujuan melegakan sembelit di dalam badan anak anda.

Jus tidak mempunyai nutrisi yang mencukupi

Bayi yang baharu lahir memerlukan vitamin, mineral,
protein
 dan lemak setiap hari untuk membesar dengan sihat.

Penting untuk anda mengetahui kepentingan susu badan dan susu formula sebagai sumber utama kalori anak anda.

Jika anak anda minum terlalu banyak jus, dia akan mula menolak untuk minum susu badan dan susu formula.

Baca juga:

Keburukan jus

Minum terlalu banyak jus boleh menyebabkan kesan jangka masa panjang seperti
malnutrisi
 atau anemia yang boleh merosakkan enamel gigi sekaligus mereputkan gigi.

 Jika anak anda minum lebih daripada 12 fl oz jus buah-buahan dalam sehari, nescaya akan menyebabkan anak anda bantut dan obesiti.

 Jus buah-buahan juga mempunyai kandungan fruktosa tinggi yang boleh menyebabkan kegelisahan, angin dalam badan serta ketidakselesaan pada perut bagi bayi yang baharu lahir.

Jus yang tidak dipasteur juga mempunyai bakteria seperti E-coli atau
Salmonella
.

Minum terlalu banyak jus akan menyebabkan anak anda hilang keinginan untuk minum air lantas meninggikan
risiko dehidrasi
.


Galakkan Anak Anda Makan Banyak Ikan

Ikan ialah salah satu makanan utama dalam hidangan harian kita. Ikan mengandungi banyak nutrien yang membawa banyak manfaat kepada kesihatan manusia. Hampir setiap individu sedar akan khasiat ikan kepada kesihatan tubuh. Walau bagaimanapun, hanya sedikit sahaja yang mengetahui mengapa makan ikan baik untuk kesihatan, dan jenis nutrien yang ada pada ikan. Teruskan membaca artikel ini untuk memahami lebih lagi mengenai ikan dan bagaimana pemakanan ikan boleh membantu anak anda.

Ikan ialah makanan yang mengandungi banyak nutrien penting untuk tubuh seperti protein, asid amino, omega-3, methionine, tyrosine, lysine, tryptophan, dan sebagainya. Protein yang terkandung dalam ikan adalah mudah untuk dicerna berbanding dengan yang ada dalam daging.

Ikan mengandungi beberapa jenis bahan-bahan lemak seperti lipid yang merupakan asid lemak tak tepu. Asid lemak ini adalah baik untuk tubuh dan mengelakkan lemak dalam darah, yang menjurus kepada obesiti.

Sesetengah ikan mengandungi banyak vitamin, seperti vitamin A, vitamin B1, vitamin B12, dan vitamin D. Ikan juga mengandungi pelbagai mineral, terutamanya kalsium. Malahan, kandungan kalsium dalam ikan adalah lebih tinggi berbanding daging.

Salah satu bahan baik untuk tubuh ialah DHA dalam ikan. DHA memainkan peranan yang amat penting dalam perkembangan sistem saraf dan sel otak.

Phosphatide dalam ikan terlibat secara aktif dalam metabolisme kolesterol, mencegah pengumpulan kolesterol dalam darah, membantu membuang kolesterol yang tidak baik daripada tubuh, mencegah obesiti, dan melindungi sistem kardiovaskular. Kandungan ini juga boleh menghalang pelbagai jenis kanser.

Secara ringkasnya, ikan adalah amat penting.

Berikut adalah beberapa jenis ikan yang selamat dan baik untuk anak anda termasuklah:

Salmon
(Atlantic, Chinook, Coho, Pink, Sockeye)

Tilapia

Pollock (Atlantic & Walleye)

Flounder

Haddock

Ikan keli

Kerang

Tiram

Udang

Kerang scallops

2 jenis ikan yang terbaik untuk kanak-kanak adalah:

Salmon

Salmon ialah ikan yang kaya dengan asid lemak tak tepu yang boleh merangsang perkembangan bayi. Ia juga kaya dengan vitamin A, B, D, E, dan kalsium, zat besi, zink, magnesium, fosforus dan mineral lain. Isi salmon adalah lembut dan licin, jadi kanak-kanak akan menggemarinya. Ikan ini juga baik untuk kecerdasan kanak-kanak.

Tuna

Tuna mengandungi asid omega-3 yang baik untuk mencegah degenerasi makular, iaitu keadaan yang mengehadkan penglihatan mata, dan secara perlahan-lahan membawa kepada buta.

Informasi di atas tentang ikan boleh membantu anda mengetahui lebih lanjut khasiat dan sebab perlu makan ikan.


Lagi Berita Baik - Malaysia Terpilih Jalani Ujian Ubat Antiviral Lawan COVID-19!

Untuk mendapatkan lebih banyak info tentang coronavirus di Malaysia, sila dapatkannya di sini.

Kemajuan sains dan teknologi memberikan keupayaan kepada kita untuk terus berusaha
mencipta rawatan bagi menangkis serangan wabak virus korona baharu (COVID-19)
.

Setakat ini, jumlah kes positif sudah hampir mencecah angka 1 juta namun, kita masih tidak mempunyai senjata khusus yang boleh digunakan untuk menyerang virus tersebut.

Di Malaysia, catatan kes positif meningkat hari demi hari dan angka terkini adalah seperti berikut:

[covid_19]

Pada awal bulan Februari, China telah mula menguji keberkesanan ubat antiviral, remdesivir yang dicipta oleh salah sebuah syarikat farmasi terbesar di Amerika Syarikat, Gilead, untuk melumpuhkan serangan COVID-19.

Malaysia merupakan salah sebuah negara yang telah dipilih oleh Pertubuhan Kesihatan Sedunia (WHO) untuk menjalankan ujian terhadap pesakit wabak bagi melihat kesan sampingan dan keberkesanan rawatan COVID tersebut.

Menurut Ketua Pengarah Kesihatan, Datuk Dr Noor Hisham Abdullah, kepercayaan telah diberikan kepada Malaysia berikutan
sistem pengurusan perubatan yang baik ditambah pula dengan kebolehan dan kesesuaian untuk menjalankan ujian.

Artikel berkaitan:

Fokus utama pada peringkat awal akan diberikan kepada pesakit yang sedang dirawat di Hospital Sungai Buloh.

Persoalannya di sini, adakah remdesivir mampu memberikan kesembuhan kepada mereka yang telah dijangkiti oleh COVID-19?

Baca artikel ini untuk mengetahuinya dengan lebih lanjut.

Adakah ubat antiviral remdesivir selamat diambil sebagai rawatan COVID-19?

Apabila China mengumumkan niat mereka untuk mula menguji keberkesanan ubat antiviral, remdesivir sebagai rawatan COVID utama dalam kalangan pesakit, banyak pihak yang skeptikal.

Tiada data atau kajian yang pernah dibuat pada waktu itu (awal Februari) melibatkan penggunaan subjek manusia yang dijangkiti oleh virus korona.

Mereka yang bakal diuji berisiko untuk mengalami kesan sampingan. Ia berikutan kebanyakan pakar masih lagi
kurang memahami berkenaan dengan interaksi ubat tersebut dengan COVID-19
.

Ujian fasa kedua yang melibatkan pemberian antiviral ini kepada pesakit sihat atau pesakit yang dijangkiti virus lain seperti jangkitan Ebola juga tidak menunjukkan sebarang kesan sampingan yang signifikan.

Perkara ini menunjukkan potensi yang dimiliki oleh ubat antiviral remdesivir sebagai satu bentuk rawatan yang selamat untuk
diambil bagi membasmi jangkitan virus korona baharu
.

Ubat antiviral, remdesivir bukanlah satu-satunya alternatif melawan COVID-19

Secara jujurnya, remdesivir bukanlah satu-satunya ubat yang berpotensi menyembuhkan jangkitan COVID-19. Setakat ini, terdapat 4 kompaun antiviral yang menjadi tumpuan WHO:

Ubat antiviral remdesivir

Ubat jangkitan malaria, chloroquine dan hydroxychloroquine

Gabungan dua ubat jangkitan HIV, lopinavir dan ritonavir

Sama seperti nombor 3 ditambahkan lagi dengan rawatan interferon beta

Akan tetapi, kajian terbaru pada bulan Mac mendapati ubat ini tidak berkesan.

Penggunaan ubat antiviral remdesivir terhadap pesakit pertama yang dijangkiti wabak di Amerika Syarikat telah menunjukkan keputusan yang sangat memberangsangkan.

Sebelum pemberian ubat tersebut, pesakit itu telah dimasukkan ke dalam unit jagaan rapi (ICU) setelah
mengalami kemerosotan tahap kesihatan dan komplikasi jangkitan paru-paru (pneumonia)
.

Namun sehari selepas bermulanya rawatan dengan ubat antiviral remdesivir, keadaan pesakit tersebut menjadi bertambah baik.

Ini merupakan satu perkara yang mengejutkan berikutan ia berlaku dalam jangka masa yang sangat singkat.

Jika dilihat daripada sudut pandang kajian saintifik, satu kes sembuh tidak mampu menguatkan sebarang bentuk hipotesis berkenaan dengan keberkesanan remdesivir sebagai rawatan COVID.

Biarpun begitu, laporan kesihatan tersebut telah diterbitkan di laman jurnal terkemuka, The New England Journal of Medicine. Artikel tersebut telah berjaya meraih perhatian banyak pihak.

Sekiranya ubat antiviral tersebut merupakan jawapan kepada fenomena kecelaruan global yang
disebabkan oleh wabak pandemik virus korona
, maka pengakhiran kepada penularan wabak tersebut dalam jangka masa terdekat dilihat sebagai satu perkara yang tidak mustahil.

Sehingga kini, jumlah pesakit yang telah diuji dengan ubat antiviral remdesivir masih lagi sedikit. Bukti yang ada belum cukup kuat untuk menggalakkan penggunaannya secara meluas.

Oleh sebab itulah usaha menguji keberkesanan ubat tersebut telah diperluaskan kepada negara-negara terpilih termasuk Malaysia.

Beri peluang kepada hospital yang terkesan untuk mencuba rawatan ubat antiviral COVID

Protokol kajian yang melibatkan penggunaan ubat antiviral remdesivir telah direka agar ia mudah untuk dilaksanakan. Perkara ini penting bagi membolehkan hospital, walau seberat manapun tanggungan pesakit COVID-19, untuk turut serta.

Laporan keberkesanan dan kesan sampingan perlu dibuat dengan sebaiknya. Ia bagi membolehkan WHO dan badan kesihatan lain membuat taksiran risiko terhadap penggunaan ubat antiviral tersebut.

Dengan kata lain, kebaikan dan keperluan untuk menggunakan remdesivir perlu lebih tinggi berbanding dengan risiko kesan sampingan ringan dan teruk yang bakal dialami oleh pesakit.

Buat masa sekarang, individu di seluruh dunia mempunyai harapan terhadap rawatan ini. Sekiranya tiada rawatan atau vaksin yang boleh disiapkan dalam masa terdekat untuk kegunaan orang awam,
perintah berkurung yang dijalankan oleh pihak berkuasa wajar untuk dilanjutkan
.

Artikel berkaitan:

https://wp.hellodoktor.com/ms/coronavirus/covid19/ujian-klinikal-vaksin-covid-19/

Jika ia hendak ditamatkan sekalipun, mereka perlu memikirkan protokol baharu bagi mengawal keupayaan COVID-19 untuk menular sebelum ubat antiviral bersedia untuk digunakan oleh orang awam.

Patuhi kawalan pergerakan, amalkan jarak sosial, basuh tangan secara kerap dan pakai topeng jika sakit
. Empat nasihat tersebut merupakan tunjang kepada strategi menghalang kemaraan wabak COVID-19.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus

Baca juga:

Tiada Simptom Tak Bermakna Anda Bebas Covid-19, Hati-hati Dengan Penyebar Virus Dalam Diam!

Suami Isteri Bersenggama Manfaatkan PKP, Tapi Bolehkah Hubungan Intim Sebarkan COVID-19?

Bukan Main-main! AMARAN Perokok 14x Ganda Lebih Mudah Dijangkiti COVID-19

Sadis! Bayi Baru Lahir 12 Hari Mangsa Termuda Jangkitan COVID-19 di Malaysia

Strategi Menjadi! Ini 3 Rahsia Korea Selatan Berjaya Cegah Penularan Wabak COVID-19


5 Ubat Pil Terbaik Untuk Rawat Lelaki Mati Pucuk

Disfungsi ereksi (ED) atau mati pucuk merupakan kondisi perubatan bagi
lelaki yang mengalami masalah untuk mencapai atau mengekalkan ereksi.

Walaupun ia boleh menimpa mana-mana lelaki atas pelbagai faktor, namun mati pucuk juga boleh menjadi indikasi kepada masalah kesihatan yang tidak disedari. Jadi, apakah antara cara merawat mati pucuk?

Sebelum kita lanjut ke opsyen rawatan yang boleh kaum Adam cuba, perlu kalian tahu bahawa penderita mati pucuk juga boleh memiliki masalah kesihatan berkaitan, termasuk kegelisahan dan depresi.

Jadi,
mati pucuk bukanlah 1 kondisi yang boleh diabaikan!

Namun jangan risau, kewujudan pil-pil ED di pasaran ternyata boleh menjadi antara cara merawat mati pucuk yang berkesan!

Cara merawat mati pucuk guna PDE5
inhibitors

Ubat mati pucuk yang paling kerap disyorkan digelar sebagai PDE5
inhibitors
 (PDE5). Ada beberapa jenis PDE5 di pasaran, antaranya merangkumi:

Sildenafil (Viagra)

Tadalafil (Cialis)

Pil ini berfungsi melindungi enzim tertentu, disebut sebagai
cyclic guanosine monophosphate
 (cGMP).

Enzim ini bantu memerangkap darah di tisu zakar semasa rangsangan seksual, untuk memicu ereksi.

Apabila berlaku rangsangan seksual atau stimulasi, pil ED akan dapat membantu dengan
membuatkan ereksi anda bertahan lebih lama dan kuat!

Sekarang, mari kita lihat cara merawat mati pucuk melalui opsyen pil yang boleh diperolehi di laman sesawang andSons.

Ubat pil yang boleh penderita mati pucuk cuba!

#1 Generik Sildenafil: IQNYDE

Untuk makluman, IQNYDE adalah versi generik bagi pil mati pucuk berjenama Viagra.

Bahan aktif yang terkandung di dalam pil ini, sildenafil, telah diiktiraf sebagai rawatan mati pucuk di seluruh dunia!

Ia telah terbukti membantu golongan lelaki mencapai ereksi dengan lebih mudah, lebih keras dan yang paling penting, boleh tahan lebih lama!

Sildenafil berfungsi dengan mengendurkan saluran darah dan tingkatkan aliran ke zakar.

Lebih menarik, versi generik yang ditawarkan ini mempunyai fungsi dan kesan yang
sama seakan sildenafil Viagra,
 dengan harga yang lebih murah serta tidak mengeringkan poket anda!

#2 Sildenafil berjenama: Viagra

Ubat ED sildenafil yang cukup dikenali di seantero dunia, Viagra, telahpun membantu berjuta-juta penderita mati pucuk sejak ia diluluskan 20 tahun lalu!

Viagra juga telah terbukti membantu kaum Adam mendapat ereksi dengan lebih mudah, keras dan lebih lama, dengan mengendurkan saluran darah dan tingkatkan aliran ke zakar.

#3 Generik Tadalafil: Talis

Talis, boleh dikatakan ‘kembar’ kepada Cialis (Tadalafil sebagai bahan aktif), dalam versi generik. Satu-satunya perbezaan adalah jenama dan harganya.

Tadalafil, digunakan untuk merawat mati pucuk yang tergolong dalam kumpulan ubat-ubatan PDE5
inhibitors
 (PDE5).

Cara merawat mati pucuk ubat ini sama fungsinya dengan pil-pil ED lain,
menghasilkan ereksi dengan mengendurkan saluran darah
 dan lantas memungkinkan alirannya ke zakar.

#4 Tadalafil berjenama: Cialis

Cialis, merupakan versi tadalafil berjenama. Ia mempunyai fungsi yang sama, iaitu untuk membantu anda mencapai dan mengekalkan ereksi.

Selain itu, Cialis juga telah terbukti sama efektif seperti
Viagra yang dapat menimbulkan ereksi
 dalam kalangan penderita mati pucuk.

Bukan itu sahaja, pil ini berupaya untuk bertahan di dalam badan lebih lama berbanding ubat-ubatan lain dan berkesan sehingga 36 jam selepas digunakan!

Namun, sila berwaspada! Cialis 20mg bertujuan untuk digunakan setengah jam sebelum ‘bersama’, bukan untuk kegunaan harian yang berterusan.

Oleh itu, jika anda lebih menggemari pengambilan pil secara harian, anda boleh memilih Cialis 5mg!

Jika ragu-ragu, dapatkan khidmat doktor untuk membuat pilihan yang paling sesuai buat anda.

#5 Dapoxetine berjenama: Priligy

Priligy adalah versi Dapoxetine berjenama, yang dikenali sebagai
short-acting selective serotonin re-uptake inhibitor,
dengan fungsi meningkatkan aktiviti serotonin dalam sistem saraf.

Apa itu serotonin?

Serotonin adalah
neurotransmitter
 yang terlibat dalam menyampaikan mesej antara sel saraf dan paling jelas kaitannya dengan ejakulasi.

Pil ini telah dicipta sebagai cara merawat mati pucuk dalam bentuk oral preskripsi dan hanya diambil apabila perlu
untuk masalah ejakulasi pramatang (PE).

Ia berkesan membantu lelaki mengawal orgasme dan menikmati seks dengan lebih lama!

Suka kami ingatkan, walaupun ubat-ubatan ED dapat bantu mengatasi kondisi ini, perubahan gaya hidup dan pengamalan diet yang sihat juga perlu sama dipraktikkan!


Anak Aktif Bermain Sampai Tak Mahu Tidur, Cuba 4 Cara Ini Pula Memang BERKESAN!

Kanak-kanak diketahui sebagai kelompok umur yang begitu aktif terutamanya jika mereka telah mula pandai berjalan dan mula meneroka apa yang terdapat di sekelilingnya.

Keaktifan kanak-kanak kecil ini memberikan sedikit kesukaran kepada ibu atau bapa untuk menidurkan mereka sebentar atau
napping
. Untuk pengetahuan ibu bapa,
napping
 bayi anda sebenarnya tidaklah begitu sukar.

 Ia akan menjadi mudah jika digabungkan antara rutin harian kanak-kanak yang tepat bersama-sama dengan kekerapan komunikasi.

Jadi, apakah caranya untuk memudahkan anak anda
nap
atau tidur sebentar? Ikuti artikel ini untuk mengetahuinya dengan lebih lanjut.

Pastikan rutin harian yang konsisten setiap hari

Rutin harian memainkan peranan yang penting untuk perkembangan kanak-kanak. Ini kerana ia akan memberikan rasa selamat dan emosi yang stabil kepada mereka.

Sekiranya anda boleh menidurkan anak anda pada waktu yang sama setiap hari, waktu tidur mereka akan menjadi lebih mudah memandangkan jam tubuh (
body clock
) mereka akan membuatkan mereka terlelap pada waktu yang boleh dijangkakan.

Cara yang disarankan adalah, tidurkan dan bangunkan mereka semula pada waktu yang tetap setiap hari. Bagi kanak-kanak yang
nap
 dua kali sehari, mereka memerlukan 3 hingga 4 jam waktu tidur.

Manakala bagi mereka yang
nap
 sekali dalam sehari, tidurkan mereka sekitar 4 hingga 6 jam.

Habiskan tenaga anak anda sebelum mereka tidur

Memandangkan kanak-kanak sentiasa memiliki tenaga yang banyak, galakkan mereka untuk menggunakan tenaga yang ada sebelum mereka mula tidur.

Ini akan membantu mereka untuk tidur dengan lebih relaks dan nyenyak pada waktu nap mereka.

Bagaimana caranya? Mudah sahaja. Bawa mereka pergi bermain di taman permainan, kelas-kelas untuk kanak-kanak atau boleh sahaja bermain di laman rumah pada waktu pagi.

Percayalah, setelah mereka berasa letih, mereka akan lebih mudah tidur dan anda tidak perlu pening kepala untuk menidurkan anak anda.

Gunakan tempat atau ruangan tidur yang sama

Sekiranya anak anda tidur di
bilik
nya sendiri pada malam hari, gunakan bilik yang sama untuk mereka tidur pada waktu siang. Ini membantu konsistensi mereka untuk tidur dengan lebih selesa.

Elakkan daripada menidurkan mereka di hadapan televisyen atau di atas sofa kerana ia akan menyebabkan anak anda mendapat kualiti tidur yang buruk.

Amalkan rutin
pre-nap

Pre-nap
 bertindak sebagai satu transisi atau pertukaran antara waktu aktif dan waktu nap anak anda. Rutin yang menenangkan ini akan memudahkan anda menidurkan anak anda tanpa perlu usaha yang lebih.

Anda hanya perlu mulakan dengan mengingatkan anak anda bahawa waktu tidur telah tiba. Kemudian, bawa mereka ke bilik tidur dan kurangkan pencahayaan bilik seperti menutup
lampu
 dan menggunakan langsir tingkap.

Peluk anak anda dan baca buku cerita pada mereka. Anda boleh juga menyanyikan sesuatu dengan suara yang perlahan.

Semua ini akan memberikan ketenangan kepada anak anda dan mereka akan terlelap dengan lebih mudah.

Sekarang anda tahu, menidurkan anak anda bukanlah satu perkara yang sukar melalui penggunaan kaedah dan teknik yang betul.

Kaedah ini bukan sahaja berkesan terhadap anak anda, tetapi mungkin juga boleh melelapkan anda bersama-sama anak anda. Alamatnya, tidak siaplah makanan tengahari di rumah sekiranya anda turut menyertai nap anak anda.


8 Masalah Ini Boleh Menyerang Rahim, Kaum Hawa Wajib Ambil Tahu!

Keadaan yang menjejaskan rahim atau mana-mana bahagian sistem pembiakan dirujuk sebagai masalah rahim. Jom ketahui tanda rahim tidak sihat dalam perkongsian artikel ini.

Untuk mendapatkan lebih banyak info tentang Kesihatan Wanita, sila dapatkannya
di sini.

Fahami struktur rahim

Rahim adalah organ berstruktur seperti buah pir yang terletak di pelvis. Ia terletak di belakang
pundi kencing
 dan di hadapan rektum. Pada setiap sisi rahim terdapat
tiub fallopio
 dan ovari.

Rahim akan membesar semasa
mengandung
 dan selepas itu akan mengecut semula kepada saiz asalnya dalam beberapa minggu.

Rahim, faraj, ovari dan tiub fallopio membentuk sistem pembiakan wanita.

Oleh sebab kedudukan organ-organ ini sangat rapat antara satu sama lain, kesakitan pada pelvis boleh dikaitkan dengan rahim atau organ lain.

Kenal pasti tanda rahim tidak sihat

Berikut adalah beberapa keadaan rahim yang tidak sihat, seperti:

Endometriosis

Endometriosis ialah masalah yang menjejaskan rahim wanita – tempat bayi membesar
semasa kehamilan
.

Ia adalah keadaan apabila jenis tisu yang biasanya melapisi rahim, tumbuh pada tempat lain seperti di ovari, belakang rahim, usus ataupun pundi kencing. Jarang sekali untuk ia tumbuh pada bahagian lain.

Keadaan ini boleh menyebabkan kesakitan, ketidaksuburan dan
pendarahan haid
 yang sangat banyak. Kesakitan yang dialami biasanya pada bahagian perut, belakang bawah perut atau pelvis.

Ada juga wanita yang langsung tidak mengalami sebarang gejala. Kesukaran untuk hamil mungkin menjadi tanda pertama mereka
menghidap endometriosis
.

Fibroid rahim

Merupakan
tumor bukan kanser
 paling biasa dalam kalangan wanita. Ia terhasil daripada sel otot dan tisu lain yang tumbuh di dalam dan sekeliling rahim atau dindingnya. Punca fibroid tidak dapat dikenal pasti.

Tanda rahim tidak sihat disebabkan fibroid termasuklah:

Haid banyak atau menyakitkan, ataupun pendarahan antara tempoh haid

Rasa senak pada bahagian bawah abdomen

Kerap kencing

Sakit semasa se
ks

Sakit belakang bawah

Masalah berkaitan pembiakan seperti ketidaksuburan, keguguran berganda atau kelahiran awal

Pun begitu, ada juga wanita yang tidak mengalami sebarang gejala. Oleh sebab itu, amat penting melakukan pemeriksaan rutin.

Tanda rahim tidak sihat #Adenomiosis

Keadaan ini sukar didiagnosis dengan hanya pemeriksaan pelvis biasa.

Ia melibatkan tisu endometrium yang tumbuh melalui dinding rahim. Ia boleh berkembang pada satu bahagian sahaja atau menjejaskan keseluruhan rahim.

Antara simptom yang boleh dialami adalah seperti
kekejangan teruk semasa haid
, aliran darah
period
 yang banyak,
kembung perut
 atau tekanan pada bahagian pelvis.

Kanser ginekologi

Kanser ginekologi adalah sebarang kanser yang bermula pada organ pembiakan wanita.

Kanser ini bermula pada bahagian berbeza dalam pelvis, iaitu di bawah perut dan di antara tulang pinggul.

Kanser serviks
 bermula di serviks, iaitu bahagian bawah rahim yang sempit

Kanser ovari bermula di ovari, yang terletak pada setiap sisi rahim

Tanda kanser rahim
 bermula pada bahagian rahim, organ berbentuk pir di pelvis tempat bayi membesar semasa tempoh kehamilan

Kanser faraj bermula
pada faraj
, saluran berongga seperti tiub antara bahagian bawah rahim dan bahagian luar badan

Kanser vulva bermula di vulva, iaitu bahagian luar organ kemaluan

Polip

Polip rahim adalah perkara biasa. Ia merupakan ketumbuhan kecil dan lembut dalam rahim.

Keadaan ini boleh menyebabkan pendarahan haid banyak, tompokan darah di antara haid dan pendarahan
selepas hubungan seks
.

Tanda rahim tidak sihat #Sindrom kesakitan pundi kencing

Dikenali sebagai
Interstitial cystitis
 (IC) yang mengakibatkan ketidakselesaan atau kesakitan berulang pada pundi kencing atau bahagian sekitar pelvis.

Sesetengah individu mungkin mengalami beberapa gejala berikut atau tiada langsung simptom:

Rasa tidak selesa perut atau pelvis

Kerap kencing

Keinginan tinggi untuk kencing

Rasa tekanan pada perut atau pelvis

Kesakitan teruk pada pundi kencing atau bahagian pelvis

Sakit perut teruk pada
bahagian bawah perut
 yang bertambah kuat apabila pundi kencing kosong atau penuh

Sakit pelvis kronik

Jika punca rasa sakit pada rahim tidak dapat dikenal pasti, anda mungkin didiagnosis dengan sakit pelvis kronik.

Ia berlaku disebabkan disfungsi
lantai pelvis
, yang juga berhubung kait dengan masalah rahim.

Rawatan mungkin diperlukan apabila kesakitan menjadi semakin teruk. Anda juga akan lebih sensitif kepada kesakitan lain seperti
jangkitan gastrousus
 atau pundi kencing.

Sindrom ovari polisistik (PCOS), tanda rahim tidak sihat

PCOS berlaku apabila ovari atau kelenjar adrenal menghasilkan lebih banyak hormon lelaki daripada biasa. Antara kesannya adalah sista – kantung berisi cecair berkembang pada ovari.

Wanita obes
 lebih berisiko untuk mengalami PCOS dan mereka dengan PCOS pula berisiko tinggi untuk menghidap
diabetes
 dan penyakit jantung.

Antara gejala yang boleh berlaku adalah:

K
etidaksuburan

Sakit pelvis

Pertumbuhan rambut berlebihan pada muka, dada, perut, ibu jari atau jari kaki

Kebotakan atau ram
but menipis

Jerawat,
 kulit berminyak atau
kelemumur

Tompokan kulit gelap atau hitam yang menebal

Baca juga:

Akhir kata

Tanda rahim tidak sihat boleh dipengaruhi oleh banyak keadaan berbeza, walaupun mengalami gejala yang sama.

Dalam kebanyakan keadaan, gejalanya melibatkan rasa sakit, pendarahan luar biasa dan kebocoran air kencing.

Jika terdapat sebarang keraguan mengenai keadaan diri, lakukan pemeriksaan doktor bagi mendapatkan kepastian.


Alah Pada Kondom Getah? Cuba Guna Kondom Plastik! Ada Banyak Kelebihannya

Penggunaan
kondom sama ada kondom getah atau kondom plastik adalah satu kaedah merancang kehamilan yang paling efektif
 selain mampu mengelak penyakit kelamin (STD).

Pun begitu, ada pasangan yang alah kepada kondom getah – jenis yang paling umum.

Oleh itu, gunakanlah alternatif kondom plastik yang boleh mengurangkan risiko alahan.

Jom sama-sama kita ikuti artikel ini untuk baca tentangnya dengan lebih lanjut!

Apa punca sebenar alahan ini?

Sebelum pergi dengan lebih mendalam lagi, wajarlah kita tahu akan
punca sebenar alahan terhadap alat kontraseptif yang paling popular ini
.

Punca sebenar alahan kondom jenis ini adalah disebabkan oleh lateks – bahan utama dalam pembuatan kondom getah.

Ini kerana lateks mengandungi beberapa jenis protein yang akan mendatangkan reaksi alahan kepada tubuh badan jika tersentuh pada kulit.

Antara simptom yang mungkin boleh berlaku terbahagi kepada 3 kategori termasuklah:

Ringan

Kegatalan

Kemerahan

Ruam

Sederhana

Bersin

Batuk

Hidung berair

Mata berair

Sakit tekak

Sukar bernafas

Teruk

Anaphylaxis

Sekiranya ini berlaku kepada anda, ia mungkin boleh mendatangkan maut.

Ia biasa terjadi kepada individu yang mempunyai tahap sensitiviti yang terlalu tinggi namun sangat jarang berlaku sekiranya terdedah buat pertama kali.

Rawatan kecemasan untuk merawat alahan lateks ini adalah dengan
berjumpa doktor untuk mengambil ubatan atau suntikan bagi mengurangkan simptom
.

Pun begitu, cara yang paling terbaik adalah dengan mengelakkan penggunaan kondom lateks dan ikhtiarkan alternatif yang lain seperti kondom plastik.

Apa beza kondom getah dan kondom plastik?

Kondom lateks adalah jenis yang paling normal dan banyak terdapat di pasaran. Buat anda yang belum tahu, lateks adalah bahan yang berasaskan getah pokok.

Ia sangat sesuai digunakan dalam industri pembuatan alat kontraseptif ini ekoran sifatnya yang licin, fleksibel, tidak mudah koyak serta selamat digunakan.

Pun begitu,
ia mungkin tidak sesuai digunakan oleh beberapa individu ekoran kesan alahan terhadap lateks
.

Oleh itu, penggunaan kondom plastik (polyurethane) adalah sangat disyorkan untuk golongan ini.

Polyurethane adalah bahan utama pembuatan kondom plastik, sama seperti lateks yang merupakan bahan utama pembuatan kondom getah.

Dari aspek bahan utama dan bentuk fizikal, kedua-dua jenis alat kontraseptif ini memang jauh berbeza.

Namun kalian tidak perlu risau kerana ia tetap mempunyai tahap keberkesanan yang lebih kurang sama.

Apa kelebihan penggunaan kondom plastik?

Menurut kajian ramai pakar termasuklah Pakar Obstetrik & Ginekologi Dr. Mary E. Fleming dan Pakar Sakit Puan Dr. Kristy Goodman,
kondom polyurethane mempunyai tahap keberkesanan sehingga 98% jika digunakan dengan betul
!

Kondom plastik ini bukan sahaja mampu mencegah kehamilan luar jangkaan, ia juga mampu mengelak STD – fitur yang sama seperti jenis getah.

Dalam pada itu, jenis plastik juga mempunyai kelebihan tersendiri yang lain berbanding jenis getah terutamanya dalam aspek prestasi seksual.

Selain mampu mengelakkan alahan, ia juga mampu membuat hubungan seks anda dan pasangan menjadi lebih hebat ekoran sifatnya yang lebih nipis berbanding jenis biasa.

Ini menjadikan lelaki yang menggunakannya terasa seakan langsung tidak memakai kondom pada zakar.

Kesannya, sudah pasti projek asmara kalian itu lebih hangat dan selamat dalam masa yang sama.

Adakah terdapat sebarang risiko lain?

Ketahuilah bahawa ia juga mempunyai beberapa risiko tersendiri sama seperti jenis yang lain.

Dr. Jackie Walters, pengarang buku
The Queen V: Everything You Need to Know About Intimacy and Down There Health Care
menyatakan, ada risiko hilang tahap keberkesanannya.

Ia ekoran kondom plastik adalah lebih mudah terkoyak atau tercabut tatkala bersenggama.

Ini kerana ia diperbuat daripada plastik dan tentu sahaja ia tidak fleksibel seperti jenis getah.

Oleh itu,
pastikan kalian selalu amalkan tip berikut tidak kira jenis kondom yang digunakan
:

Pilih saiz yang sesuai – ukur zakar ketika ereksi

Simpan di tempat yang selamat dan bersuhu bilik

Elak guna yang sudah tamat tarikh luput

Elak guna yang sudah terdedah kepada haba

Jangan guna secara berulang kali

Pastikan ada ruang pada hujung bagi memastikan air mani tidak terkeluar dari celah

Jangan guna terlalu banyak pelincir pada bahagian dalam dan kurang pelincir pada bahagian luar

Cabut ia dengan berhati-hati agar air mani tidak tumpah

Akhir kata, kondom plastik memang bagus untuk elak alahan
namun ia masih perlu digunakan secara berhati-hati untuk tahap keberkesanan yang maksimum
!


Nak Kekal Hidrat Ketika Berpuasa? Ini 5 Tip Boleh Anda Cuba

Perkara paling biasa untuk berlaku ketika berpuasa adalah berasa dahaga. Apatah lagi jika dalam keadaan cuaca yang panas dan anda perlu bekerja di luar bangunan. Jadi apakah cara untuk kekal hidrat pada bulan Ramadan?

Rasa dahaga

Air merupakan satu keperluan dalam kehidupan, ia merangkumi 60-70% keseluruhan badan anda. Anda boleh bertahan tanpa makanan selama berminggu-minggu tetapi ia adalah berbeza dengan air. Bagaimana untuk anda kekal hidrat ketika berpuasa?

Adalah normal untuk anda berasa dahaga ketika berpuasa, terutama ketika cuaca panas. Dahaga adalah
tanda dehidrasi yang boleh menyebabkan kesan sampingan seperti sakit kepala, sembelit, pening,
 keletihan dan kulit kering.

Dalam situasi dehidrasi yang kronik, terdapat risiko untuk mendapat komplikasi serius seperti masalah buah pinggang dan
sawan
. Jadi apa yang perlu anda lakukan untuk menghindari rasa dahaga sepanjang berpuasa?

Tip kekal hidrat ketika berpuasa

 Minum air

Persiapkan diri anda untuk menempuhi hari berpuasa dengan
meminum air yang secukupnya pada waktu malam
. Pastikan tersedia botol air di sisi anda dan cuba untuk minum sekurang-kurangnya satu atau dua gelas air setiap sejam.

Sebaiknya elakkan dari mengambil minuman bergula dan berkafein
 kerana ia akan menyebabkan anda perlu meminum lebih banyak air.

 Mandi

Selepas beberapa hari berpuasa, biasanya badan sudah boleh membiasakan diri dengan rasa dahaga pada waktu siang. Anda mungkin akan mendapati simptom dehidrasi yang lain seperti bibir kering atau pecah. Selain itu gejala lain yang mungkin dialami adalah keletihan, peningkatan suhu badan, peningkatan kadar denyutan dan pernafasan serta pening kepala.

Jika anda berasa salah satu simptom yang disebutkan, anda mungkin boleh mencuba untuk mandi dengan air sejuk (bukan air sejuk bercampur ais).

Cuba untuk biarkan diri anda di bawah pancuran air selama 5-10 minit dan cara ini boleh membantu untuk mengurangkan suhu badan. Jika anda bekerja, anda boleh membasahkan tuala kecil dan
sapukan tuala yang basah itu pada bahagian dahi, sekitar telinga
dan leher, bahagian belakang badan dan dada.

 Pakaian

Berpuasa pada cuaca yang panas pastinya satu cabaran. Antara tip yang boleh membantu anda kekal terhidrat ketika berpuasa adalah dengan memilih pakaian yang bersesuaian seperti dari aspek warna, fabrik dan lapisan pakaian yang dipakai.

Semuanya memainkan peranan penting untuk membantu mengekalkan suhu badan pada tahap yang rendah. Jika anda bekerja dalam bangunan, pilihlah warna yang terang dan jika kebanyakan waktu kerja anda akan berada di luar, mungkin anda boleh memilih warna yang gelap untuk melindungi diri daripada kesan matahari.

Walau bagaimanapun, warna merah amat tidak digalakkan kerana ia cenderung menarik haba dan membuatkan ia terperangkap pada badan anda.

 Bersenam

Bersenam atau melakukan sebarang aktiviti fizikal sememangnya boleh menyebabkan dehidrasi kerana anda akan
kehilangan banyak air apabila anda bersenam.
 Tetapi siapa kata bulan puasa tidak boleh bersenam?

Bersenam sangat baik untuk membantu badan mengeluarkan toksin dan elemen lain yang boleh mendatangkan mudarat dan mungkin menyebabkan dehidrasi.

Anda boleh pilih waktu yang bersesuaian untuk bersenam, dan waktu yang terbaik adalah selepas dua atau tiga jam berbuka puasa. Walau apapun, jika anda bersenam, pastikan anda mengimbangi kembali air yang telah keluar dari badan sewaktu bersenam dengan meminum banyak air sebelum anda tidur.

 Makanan berbuka

Semestinya setelah seharian berpuasa, keinginan untuk makan datang membuak-buak, apatah lagi jika anda pergi ke bazar Ramadan. Namun, sebaiknya, ketika memilih makanan, elakkan makanan yang mengandungi terlalu banyak gula, kerana ia boleh menyebabkan dehidrasi.

Manakala buah-buahan adalah pilihan yang terbaik yang dapat membekalkan lebih banyak air
. Makanan yang pedas dan masin juga akan menyebabkan peningkatan keperluan air badan.

Jadi sekiranya anda ingin memakan makanan seperti itu, sebaiknya, ambillah dalam jumlah yang kecil. Ini dapat membantu anda untuk kekal hidrat.

Anda mungkin berminat untuk membaca artikel:

Tip Penjagaan Kulit Sewaktu Puasa

Malas Memasak? Tip Jimat di Bulan Puasa

5 Cara Mengatasi Masalah Sembelit Semasa Puasa Ramadan


Kenalan Selalu Buat Hal? Jangan Tunggu Lagi, Ini 5 Cara Anda Berdepan Individu Toksik!

Tanpa sedar, persekitaran tempat bekerja memainkan peranan yang sangat signifikan dalam naik turun emosi dan motivasi anda. Mengapa kami katakan sebegini? Ini kerana anda dikelilingi
kelompok individu dengan pebagai kerenah
, dan ia boleh menjadi baik ataupun individu toksik.

Jika ramai rakan sepejabat anda bersifat energetik dan memiliki pemikiran yang positif, ia bukanlah satu masalah malah ia adalah satu anugerah. Tetapi, bagaimana pula jika
rakan sekerja anda adalah jenis yang bersifat negatif
, atau dalam erti kata lain, bersikap toksik.

Di sini kami sertakan cara bagaimana untuk anda menentukan jika seseorang itu bersikap toksik di tempat kerja dan cara menangani sikap mereka ini!

Siapakah orang toksik yang boleh dikenali?

Jika anda mendapati seseorang itu sering merungut setiap masa lebih-lebih lagi terhadap perkara yang kecil dan tidak penting, dia adalah salah seorang
individu yang berada dalam kategori toksik
.

Begitu juga jika terdapat seseorang individu yang sering menyalahkan anda dalam setiap perkara.

Mereka ini sering
menyalahkan anda atas kesilapan yang berlaku
 yang sememangnya dilakukan oleh mereka.
Ini untuk mengelakkan diri mereka daripada dipertanggungjawabkan atas kesalahan yang terjadi.
Dalam erti kata lain, ‘jual nama orang lain’.

Ciri lain yang terdapat pada orang toksik ialah, mereka sering mengabaikan cadangan dan idea anda, dengan menganggap bahawa idea mereka lebih ‘
superior
’ dan benar.

Bagaimana cara untuk anda menghadapi orang toksik?

#1. Kenal pasti ciri yang menjadikan anda sebagai mangsa atau sasaran mereka

Pertama sekali, ingatlah bahawa dengan menilai ciri diri anda tidak bermakna anda sememangnya salah dan membenarkan individu lain untuk sentiasa menyalahkan anda.

Adakalanya, sikap anda yang bersifat ‘melayan’ menjadikan diri anda sebagai sasaran mudah individu toksik ini
untuk melepaskan kemarahan
 dan
vibe
 negatif mereka.

Ini kerana anda kelihatan seperti terlalu baik atau tidak mempunyai pendirian yang kukuh.

Lebih baik jika anda kelihatan mempunyai pendapat, pendirian atau jati diri yang kukuh agar orang toksik ini tidak sewenang-wenangnya mempergunakan anda.

#2. Percayakan perasaan dan naluri anda sendiri

Ada individu yang terpaksa berada dalam perhubungan rakan sekerja yang bersifat toksik kerana mereka
kurang percayakan diri mereka sendiri
.

Mereka cuba untuk merasionalkan kelakuan toksik rakan sekerja mereka atau sering memberikan peluang yang tidak berasas.

Inilah saat di mana anda sepatutnya berhenti daripada bertindak sebegitu. Anda tidak boleh sering memaafkan kelakuan mereka atau
sentiasa berfikiran positif sepanjang masa
 terhadap kelakuan negatif mereka.

Memberikan peluang itu sememangnya baik, tetapi perlulah ada hadnya agar tidak wujud keadaan di mana ‘mereka memijak kepala anda’.

#3. Tetapkan sempadan atau pelan untuk diri anda

Sesetengah daripada kita mungkin
terpaksa berhadapan dengan orang toksik
 seperti ini setiap masa. Boleh jadi individu tersebut adalah rakan di sebelah meja kerja anda di mana anda terpaksa melayan kerenahnya setiap hari.

Cara terbaik adalah dengan menetapkan sempadan tertentu bagi kelakuan atau tingkah laku mereka yang anda rasakan melampau.

Anda tidak perlu bersikap kasar atau biadap dengan mereka, hanya perlu bersifat tegas dan tetap pendirian. Nyatakan apa yang benar dan apa yang salah terhadap perlakuan mereka.

Dalam situasi tempat anda bekerja, jika
anda rasakan tindakan individu ini sudah berlebihan
, salurkan aduan kepada saluran yang betul seperti ke Bahagian Pengurusan Sumber Manusia.

#4. Elakkan sikap normalisasi

Anda mungkin seorang yang baik hati sehinggakan bersikap positif sepanjang masa walaupun anda ditimpa bencana.

Mempunyai individu yang bersikap toksik di sekeliling anda juga ibarat satu bencana kerana ia akan
menggalakkan anda untuk sentiasa berfikir positif setiap masa
 walaupun ia jelas salah.

Jangan sesekali menormalkan setiap tindakan salah yang dilakukan oleh individu-individu toksik ini.

Mereka mungkin berkata seperti, “Alah, cakap sikit je pun, takkan nak terasa hati” untuk menormalkan tindakan mereka.

Tetapi ingat, anda tidak perlu untuk mengiyakan segala kata-kata mereka. Salah tetap salah!

#5. Teruskan hidup anda tanpa mereka

Sekiranya hidup anda merana disebabkan oleh sikap orang toksik ini, tanya diri anda adakah anda masih memerlukan mereka dalam hidup anda?

Adakala anda mungkin perlu memaafkan, bersabar dan memberikan mereka masa, dengan harapan agar mereka dapat berubah secara perlahan-lahan.
Tetapi persoalannya, sampai bila
?

Jika ia kelihatan seperti janji yang tidak kunjung tiba, jangan tunggu lagi dan teruskan hidup anda tanpa mereka. Anda perlu tahu, ada masanya lebih baik untuk anda melepaskan sesuatu daripada terus memegangnya.

Kongsi pengalaman anda bersama orang toksik!

Pernahkah anda dikelilingi dengan orang toksik seperti ini di tempat kerja? Jika pernah, apakah yang telah anda lakukan untuk menghadapi individu seperti ini?
Mungkin anda boleh kongsikan bersama kami berkenaan pengalaman anda dan
cara anda menghadapinya di tempat kerja
.


Patah Tulang Pinggul

Definisi

Apa itu Patah Tulang Pinggul?

Patah tulang pinggul ialah keretakan atau patahnya bahagian atas tulang femur (paha). Tahap keretakan tersebut bergantung kepada daya yang menyebabkan keretakan tersebut. Patah tulang pinggul adalah kecederaan yang serius yang boleh membawa perubahan besar kepada kehidupan seseorang terutamanya bagi mereka yang tua.

Patah tulang pinggul akan mengurangkan keupayaan menjalankan aktiviti fizikal dan mengubah hidup anda dengan ketara. Kira-kira separuh daripada mereka yang mengalami patah tulang pinggul tidak dapat menjalani hidup berdikari.

Apakah kebarangkalian Patah Tulang Pinggul?

Patah tulang pinggul berlaku kepada kira-kira 341,000 orang di Amerika Syarikat setiap tahun. Kadar patah tulang pinggul meningkat dengan usia, dua kali ganda setiap 5-6 tahun selepas usia 60 tahun.

Simptom-simptom

Apakah simptom-simptom Patah Tulang Pinggul?

Tanda-tanda dan simptom patah tulang pinggul termasuklah:

Ketidakupayaan untuk bergerak serta-merta selepas jatuh;

Kesakitan yang teruk di pinggul atau pangkal paha anda;

Ketidakupayaan untuk meletakkan berat badan pada sisi peha yang cedera;

Kekejangan, lebam dan bengkak pada dan sekitar kawasan pinggul anda;

Panjang kaki yang tidak sama rata, biasanya bahagian yang cedera lebih pendek daripada sisi lain;

Kaki pada sisi peha yang cedera dalam posisi ke luar.

Simptom ini adalah yang paling biasa berlaku selepas jatuh tetapi jika anda mempunyai tulang yang sangat nipis kerana osteoporosis atau masalah lain, patah tulang pinggul boleh berlaku tanpa peristiwa jatuh.

Jika patah tulang pinggul menyebabkan anda tidak dapat bergerak untuk tempoh masa yang lama, komplikasi yang akan berlaku ialah:

Darah beku pada kaki atau paru-paru anda;

Ulser (bedsores);

Jangkitan saluran kencing;

Pneumonia;

Isi otot makin berkurangan, meningkatkan lagi risiko jatuh dan kecederaan.

Selain itu, mereka yang pernah mengalami patah tulang pinggul berkemungkinan mengalaminya lagi kerana mempunyai risiko tulang lemah dan kejadian jatuh lagi.

Jika anda mempunyai sebarang kemusykilan, sila rujuk doktor anda untuk maklumat lanjut.

Bila saya harus berjumpa doktor?

Jika anda mempunyai sebarang tanda-tanda atau simptom yang disenaraikan di atas, sila pergi ke hospital untuk mendapatkan rawatan secepat mungkin. Panggil ambulans dan cuba untuk memastikan anda selesa sementara menunggu. Selain itu, jika anda mempunyai sebarang pertanyaan, sila berunding dengan doktor anda.

Punca

Apakah Punca Patah Tulang Pinggul?

Patah tulang pinggul berlaku disebabkan impak yang kuat kepada pinggul anda, seperti kemalangan kereta atau jatuh. Patah tulang pinggul boleh berlaku kepada semua orang tanpa mengira usia. Dalam kalangan orang dewasa yang lebih tua, memandangkan tulang mereka lemah akibat penuaan, patah tulang pinggul boleh berlaku kerana terjatuh daripada keadaan berdiri. Manakala pada mereka yang memiliki tulang yang sangat lemah, patah tulang pinggul boleh berlaku hanya dengan berdiri dan berpusing.

Faktor-faktor Risiko

Apakah yang meningkatkan risiko saya kepada Patah Tulang Pinggul?

Terdapat banyak faktor lain yang meningkatkan risiko tulang pinggul patah termasuklah:

Perempuan;

Peningkatan umur meningkatkan risiko mengalami patah tulang pinggul;

Sejarah kesihatan keluarga, jika anda kurus atau tinggi atau mempunyai ahli keluarga yang pernah mengalaminya, anda lebih berisiko mengalami patah tulang pinggul;

Tidak mendapat kalsium dan vitamin D yang mencukupi;

Tidak aktif. Senaman seperti berjalan, membantu mengekalkan tulang yang kuat;

Merokok;

Keadaan perubatan yang menyebabkan pening atau masalah dengan kestabilan badan, atau keadaan seperti artritis yang boleh mengganggu pergerakan;

Mengambil ubat-ubatan tertentu, seperti ubat-ubatan steroid jangka panjang digunakan untuk merawat asma atau COPD.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Patah Tulang Pinggul didiagnosis?

Doktor anda akan memeriksa keadaan fizikal pinggul anda terlebih dahulu. Kemudian, ujian pengimejan akan digunakan untuk memeriksa keadaan tulang anda. Anda mungkin akan menjalani ujian seperti:

MRI, yang memberikan imej tulang dan tisu lembut dengan lebih baik.

Imbasan CT, cara lain untuk mendapatkan imej yang lebih terperinci.

Imbasan tulang, yang melibatkan suntikan pewarna sebelum imej diambil. Ia boleh menunjukkan patah jenis
hairline
, di mana tulang anda retak tetapi masih berada di tempatnya.

Bagaimana pesakit Patah Tulang Pinggul dirawat?

Rawatan yang paling berkesan untuk patah tulang pinggul adalah pembedahan. Pembedahan yang dilakukan dalam masa 24 jam selepas diagnosis boleh membantu memendekkan waktu  anda di hospital dan mengurangkan kesakitan dan komplikasi. Jika anda mempunyai masalah perubatan lain, pembedahan akan ditangguhkan 1 hingga 2 hari supaya masalah perubatan yang lain boleh dirawat terlebih dahulu.

Setelah penilaian yang teliti, doktor akan membantu anda memilih rawatan yang sesuai. Jenis pembedahan yang perlu anda jalani bergantung kepada tempat dan keterukan keadaan. Pembedahan yang mungkin anda jalani termasuklah:

Pembedahan membaiki tulang pinggul: Pembedahan ini biasanya dipilih jika tulang boleh diletakkan kembali dengan betul.

Pembedahan mengganti tulang pinggul: Penggantian tulang pinggul dilakukan apabila tulang tersebut tidak boleh diletakkan kembali dengan betul.

Patah tulang pinggul mungkin mengambil masa untuk disembuhkan. Anda harus mengelakkan melakukan aktiviti sepanjang tempoh rawatan. Jadi untuk sementara waktu, anda mungkin perlu berada dalam rumah jagaan atau pusat pemulihan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Patah Tulang Pinggul?

Doktor akan menggalakkan anda mengambil bahagian dalam program pemulihan seperti terapi fizikal dan terapi pekerjaan.

Walaupun tulang semua orang menjadi lebih lemah apabila semakin tua, mengamalkan gaya hidup yang sihat semasa muda boleh membantu mengurangkan risiko patah tulang pinggul di kemudian hari. Untuk mengelakkan jatuh dan mengekalkan tulang yang sihat:

Dapatkan kalsium dan vitamin D yang mencukupi
 Lelaki dan wanita yang berumur 50 tahun ke atas perlu mengambil 1,200 miligram kalsium sehari, dan 600 unit antarabangsa (International Unit) vitamin D sehari.

Senaman untuk menguatkan tulang dan meningkatkan keseimbangan.
Mengamalkan senaman secara teratur dapat membantu anda meningkatkan kekuatan dan keseimbangan anda lantas mengurangkan risiko jatuh.

Elakkan merokok atau minum berlebihan.
 Tembakau dan penggunaan alkohol boleh mengurangkan kepadatan tulang. Minum terlalu banyak alkohol juga boleh menjejaskan keseimbangan anda dan membuat anda lebih cenderung untuk jatuh.

Pastikan rumah anda selamat daripada risiko.
 Elak penggunaan permaidani, pastikan wayar elektrik tidak berselirat, dan alihkan perabot dan sebarang perkara yang boleh menyebabkan anda tersandung. Pastikan setiap bilik dan laluan adalah terang.

Lakukan pemeriksaan mata.
Jalani pemeriksaan mata setiap tahun, atau lebih kerap lagi jika anda mempunyai diabetes atau penyakit mata.

Perhatikan kesan sampingan ubat anda.
Rasa lemah dan pening, yang merupakan kesan sampingan bagi banyak ubat boleh meningkatkan risiko jatuh. Bincanglah dengan doktor anda tentang kesan sampingan ubat anda.

Berdiri perlahan-lahan.
 Bangun terlalu cepat boleh menyebabkan tekanan darah turun dan membuatkan anda berasa goyah.

Menggunakan tongkat atau walker.
 Jika anda berasa tidak stabil apabila berjalan, tanya doktor atau ahli terapi pekerjaan sama ada alat-alat ini boleh membantu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Anak Hiperaktif Bukan Satu-Satunya Ciri ADHD, Semak 12 Lagi Tanda Ibu Ayah Patut Peka!

Attention Deficit Hyperactivity Disorder,
atau singkatannya ADHD adalah
keadaan kronik yang menjejaskan berjuta-juta kanak-kanak
dan selalunya berlanjutan sehingga peringkat dewasa.

ADHD merangkumi gabungan masalah yang berterusan, seperti masalah kesukaran mengekalkan perhatian, hiperaktif dan tingkah laku impulsif.

Kanak-kanak dengan ADHD juga boleh bergelut dengan masalah rendah diri, hubungan yang bermasalah dan prestasi yang kurang baik di sekolah.

Kebarangkalian ADHD dalam masyarakat

ADHD adalah masalah besar di banyak negara di seluruh dunia, terutamanya di negara-negara maju. Ia adalah gangguan tingkah laku yang dipercayai menjejaskan setiap 1 dari 20 kanak-kanak di negara maju.

Walau bagaimanapun,
ia boleh diuruskan dengan mengurangkan faktor risiko anda.
 Sila berbincang dengan doktor anda untuk mendapatkan maklumat lanjut.

Simptom

Tanda ADHD adalah tak semudah yang anda jangka!

Sangat sukar untuk mendiagnosis ADHD pada kanak-kanak yang berumur kurang dari 5 tahun.

Ini adalah kerana kebanyakan kanak-kanak prasekolah mempunyai beberapa tanda seperti ADHD tetapi dalam pelbagai keadaan.

Juga, pembesaran kanak-kanak semasa tahun-tahun prasekolah adalah sangat cepat.

Terdapat tiga jenis ADHD sekunder yang dikelaskan:

Tidak dapat fokus:
 Kebanyakan tanda adalah tidak dapat menumpukan perhatian

Hiperaktif impulsif:
 Kebanyakan tanda adalah hiperaktif dan cenderung melakukan sesuatu dengan cepat

Kategori campuran:
 Ini adalah campuran kedua-dua tidak dapat fokus dan tanda hiperaktif impulsif

ADHD adalah lebih banyak berlaku pada lelaki berbanding perempuan, dan tingkahlaku antara kedua-dua jantina boleh jadi berbeza.

Sebagai contoh,
lelaki cenderung menjadi hiperaktif
 manakala perempuan cenderung menjadi tidak dapat fokus secara senyap.

Ciri-ciri utama ADHD termasuklah kegagalan untuk fokus dan hiperaktif-impulsif. Ia bermula sebelum usia 12 tahun, dan pada sesetengah kanak-kanak, ia boleh dikesan seawal usia 3 tahun.

Gejala ADHD adalah boleh menjadi ringan, sederhana atau teruk.

Tidak fokus
: Seorang kanak-kanak yang menunjukkan corak ketidakpedulian sering kali:

Mempunyai masalah menumpukan perhatian terhadap tugas atau permainan

Gagal memberi perhatian terhadap perkara penting atau membuat kesilapan dalam kerja sekolah

Kelihatan tidak mendengar, walaupun bercakap secara langsung

Mengalami kesukaran mengikuti arahan dan
gagal menyelesaikan kerja atau tugasan sekolah

Mengalami kesukaran menganjurkan tugasan dan aktiviti

Mengelak atau tidak suka tugasan yang memerlukan fokus pada mental seperti kerja rumah

Hilangkan barang yang diperlukan untuk tugasan atau aktiviti, misalnya mainan, peralatan sekolah, pensel

Mudah terganggu

Lupa melakukan beberapa aktiviti harian seperti kerja-kerja rumah

Hiperaktif dan impulsif:
 Seorang kanak-kanak yang menunjukkan corak hiperaktif dan gejala impulsif seringkali:

Gelisah atau ketuk tangan atau kakinya, atau bergerak-gerak di tempat duduk

Sukar untuk duduk di dalam bilik darjah atau dalam situasi lain

Bersiap sedia, dalam gerakan berterusan

Berlari-lari atau memanjat dalam suasana yang tidak sesuai

Mempunyai masalah bermain atau melakukan aktiviti secara senyap-senyap

Bercakap terlalu banyak

Memberikan jawapan dan mengganggu si tukang tanya

Susah menunggu gilirannya

Mengganggu perbualan, permainan atau aktiviti orang lain

Isu-isu tambahan
: Selain itu, kanak-kanak dengan ADHD adalah mungkin mengalami:

Tanda-tanda yang berlangsung sekurang-kurangnya enam bulan

Beberapa tanya yang memberikan kesan negatif kepada kehidupan sekolah, rumah atau hubungan di mana lebih daripada satu persekitaran, seperti di rumah dan di sekolah

Kelakuan yang tidak normal untuk kanak-kanak yang sama usia yang tidak mempunyai ADHD

Bilakah saya patut berjumpa doktor saya?

Sekiranya anda prihatin bahawa anak anda menunjukkan tanda-tanda ADHD, jumpa pakar pediatrik atau doktor keluarga anda.

Doktor boleh mensyorkan doktor pakar kepada anda, namun adalah penting untuk mendapatkan penilaian perubatan terlebih dahulu untuk memeriksa sebab-sebab lain yang menyebabkan kesusahan anak anda.

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, berunding dengan doktor anda.

Tubuh setiap orang bertindak dengan cara berbeza. Berbincang dengan doktor apa yang terbaik untuk keadaan anda.

Punca

Penyebab ADHD adalah di antara tiga risiko utama

Faktor-faktor yang mungkin terlibat dalam perkembangan ADHD adalah:

Genetik: ADHD  boleh diwarisi dan kajian menunjukkan bahawa gen mungkin memainkan peranan

Persekitaran: Faktor persekitaran tertentu, seperti pendedahan plumbum boleh meningkatkan risiko

Perkembangan: Masalah dengan sistem saraf pusat pada saat-saat penting dalam perkembangan boleh memainkan peranan

Faktor Risiko

Apa faktor risiko saya pada ADHD?

Terdapat banyak
faktor risiko yang boleh menyebabkan ADHD
 dan ini adalah beberapa perkara biasa, termasuklah:

Saudara mara, seperti ibu bapa atau adik-beradik,
dengan ADHD atau gangguan kesihatan mental yang lain

Pendedahan kepada toksin alam sekitar – seperti plumbum, ditemui terutamanya dalam cat dan paip di bangunan-bangunan lama

Ibu mengambil dadah, mengambil alkohol atau merokok semasa kehamilan

Kelahiran pramatang

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut
.

Bagaimanakah ADHD didiagnosis?

Walaupun anak anda mungkin
mempunyai beberapa gejala yang kelihatan seperti ADHD
, ia mungkin sesuatu yang lain. Oleh yang demikian, anda memerlukan doktor untuk memeriksanya.

Tiada ujian khusus untuk ADHD. Sebaliknya, mendiagnosis adalah proses yang mengambil beberapa langkah dan melibatkan pengumpulan banyak maklumat dari pelbagai sumber.

Anda, anak anda, sekolah anak anda, dan penjaga-penjaga yang lain harus terlibat dalam menilai tingkah laku anak anda.

Doktor juga akan bertanya apa gejala anak anda ada, berapa lama gejala-gejala ini bermula, dan bagaimana tingkah laku itu mempengaruhi anak anda dan seluruh keluarga anda.

Doktor mendiagnosis ADHD pada kanak-kanak selepas seorang kanak-kanak telah menunjukkan enam atau lebih tanda
khususnya gagal fokus atau hiperaktif secara kerap
 selama lebih dari 6 bulan dalam sekurang-kurangnya dua persekitaran.

Doktor akan mempertimbangkan bagaimana tingkah laku kanak-kanak itu dibandingkan dengan kanak-kanak lain pada usia yang sama.

Rawatan kanak-kanak ADHD

Rawatan standard untuk ADHD kanak-kanak termasuklah ubat-ubatan, pendidikan, latihan dan kaunseling.

 Rawatan ini boleh membantu melegakan banyak gejala ADHD, namun ia sebenarnya tidak menyembuhkan. Mungkin mengambil sedikit masa untuk menentukan apa yang paling sesuai untuk anak anda.

Ubat-ubatan

Pada masa ini, ubat-ubatan perangsang adalah yang paling kerap disyorkan untuk ADHD.

Ubat-ubat ini
digunakan untuk merangsang dan mengimbangi tahap bahan kimia otak
 yang dipanggil neurotransmitter.

Ubat-ubatan ini membantu memperbaiki tanda-tanda gagal fokus dan hiperaktif – kadang-kadang ianya berkesan dalam tempoh yang singkat.

Kadangkala, doktor anda akan mengubah jenis ubat mengikut keperluan dan kesesuaian anak anda.

Terapi tingkah laku ADHD

Kanak-kanak dengan ADHD sering mendapat manfaat daripada terapi tingkah laku dan kaunseling,
 yang mungkin disediakan oleh pakar psikiatri, psikologi, pekerja sosial atau profesional penjagaan kesihatan mental yang lain.

Sesetengah kanak-kanak dengan ADHD juga mungkin mengalami keadaan lain seperti gangguan kebimbangan atau kemurungan. Dalam kes-kes ini, kaunseling boleh membantu ADHD dan masalah lain yang ada.

Ubat-ubatan alternatif

Terdapat sedikit kajian yang menunjukkan bahawa rawatan alternatif boleh mengurangkan gejala ADHD.

Sebelum mempertimbangkan rawatan alternatif, bincang dengan doktor anda untuk memastikan jika terapi itu selamat.

Beberapa rawatan perubatan alternatif yang telah dicuba, tetapi belum terbukti sepenuhnya secara saintifik, termasuklah:

Yoga atau meditasi

Diet khas

Vitamin atau mineral tambahan

Rumusan tertentu

Perubahan gaya hidup & rawatan sampingan

Pengurusan ADHD bergantung kepada perubahan gaya hidup

Tiada cara yang diketahui untuk mencegah ADHD
. Walau bagaimanapun, anda patut melakukan beberapa petua berguna di bawah untuk mengurangkan risiko ADHD:

Jaga diri sendiri: Menjaga kesihatan fizikal dan mental anda adalah penting dalam membantu anak anda

Didik diri anda mengenai ADHD: Anda akan lebih dapat membantu anak anda jika anda memahami keadaannya.

Ajar anak anda bahawa setiap tindakan mempunyai akibatnya

Bantu anak anda membina harga diri

Bantu anak anda mendapatkan yang terbaik dari sekolah

Bantu anak anda menyelesaikan sesuatu

Sekiranya anda mempunyai sebarang pertanyaan, berunding dengan doktor bagi mendapatkan penyelesaian terbaik untuk anda.


Obesiti Dan Pencegahannya, Ini Artikel Yang Anda Perlu Baca Di Musim Perayaan!

Sama ada kita semua sedar atau tidak, ramai dalam kalangan masyarakat kita yang ada masalah berat badan berlebihan. Jadi, penting untuk tahu tentang obesiti dan pencegahannya.

Perkara ini mungkin akan jadi lebih penting apabila tiba musim perayaan kerana kita semua tahu bahawa ia adalah ketika di mana juadah lazat lagi enak telah tersedia dan terhidang.

Tidak kira sama ada Hari Raya, Tahun Baru Cina, Deepavali dan sebagainya, ia mungkin adalah
faktor risiko tersembunyi masalah obesiti di negara kita
. Jom terus baca artikel!

Realiti masalah obesiti di Malaysia…

Di Malaysia, Tinjauan Kesihatan Kebangsaan dan Morbiditi (NHMS) pada tahun 2019 mendapati bahawa sekitar separuh (50.1%) individu yang mengalami masalah berat badan.

Angka yang sangat membimbangkan ini merangkumi 30.4% individu yang mengalami masalah berat badan berlebihan serta 19.7% lagi individu yang mengalami masalah obesiti.

Sebenarnya, ada banyak sebab yang boleh jadi
punca masalah ini seperti diet, usia, genetik
 atau faktor risiko tersembunyi yang berpunca daripada adat dan budaya kita sendiri.

Sebagai contoh yang nyata, negara kita memang
popular dengan gelaran ‘syurga untuk makanan’
 kerana wujud pelbagai hidangan yang sedap dan sukar ditemui di tempat lain.

Terutamanya apabila tiba musim perayaan, macam-macam jenis juadah yang anda boleh makan pada bila-bila masa dan mana-mana tempat di negara kita.

Tentang obesiti dan pencegahannya!

Sebenarnya, mungkin tidak adil untuk hanya mengandaikan atau menyalahkan juadah perayaan ketupat, yee sang dan muruku sebagai punca individu mengalami masalah obesiti.

Sebaliknya, kita semua perlu tahu bahawa juadah istimewa ini masih boleh diambil namun dengan penuh waspada agar tidak timbul pula masalah berat badan dan obesiti khususnya.

Oleh itu,
sila semat dan amalkan tip-tip di bawah ini
 ketika ambil juadah-juadah di musim perayaan:

#1. Makan apabila lapar dan perlu sahaja

Kononnya untuk jaga hati tuan rumah yang dikunjungi, individu cenderung untuk makan juadah yang tersedia dan terhidang
walaupun tidak perlu kerana belum lagi rasa lapar
.

Ya, anda mungkin benar tentang hal itu namun kita semua perlu tahu di antara beza menjamah dan ‘melantak’ kerana ini besar perbezaannya dan mungkin akan jadi kunci kepada obesiti.

Oleh itu, makan apabila lapar dan perlu sahaja meskipun sudah lama tidak jumpa hidangan itu ya.

Obesiti dan pencegahannya #2. Kurangkan lemak

Mungkin agak mustahil, namun ketahuilah bahawa lemak adalah antara punca utama masalah kegemukan atau obesiti yang perlu untuk dikurangkan di musim perayaan ini.

Oleh itu, cuba untuk kurangkan atau tolak hidangan penuh lemak
 terutamanya lemak jahat berbanding lemak baik
. Percayalah, usaha kecil ini akan bawa hasil yang besar.

Obesiti dan pencegahannya #3. Kurangkan gula

Juga ini sangat mustahil, namun ketahuilah bahawa
gula adalah antara punca utama masalah kegemukan
 atau obesiti yang perlu untuk dikurangkan di musim perayaan ini.

Oleh itu, cuba katakan tidak kepada minuman atau makanan bergula seperti air berkarbonat, soda, jus, kordial serta sebagainya dan ambil air kosong sebagai alternatif lebih sihat.

#4. Elak makan sambil anda cakap kosong

Ya, inilah masa untuk kalian berbual dan berborak di antara sanak saudara serta kaum kerabat anda namun ia bukan
idea yang bagus untuk dilakukan ketika di meja makan
.

Ini kerana bercakap kosong di meja makan hanya akan buat kalian berada lebih lama di situ. Hipotesisnya: lebih lama anda di meja makan, lebih banyak dan kerap anda akan makan.

Bukan tidak boleh, cuma anda perlu lebih bijak bahagi masa untuk beramah mesra dan makan.

#5. Elak hidang dan sediakan banyak juadah

Dari pihak tuan rumah pula, sudah jadi tanggungjawab anda untuk menjamu selera mereka yang mengunjungi dan menziarahi anda. Namun, jangan pula anda sampai menunjuk.

Jika anda buat rumah terbuka
, maka sila persiapkan juadah makanan dan minuman yang cukup dan sihat kerana kekenyangan serta kesihatan mereka kini terletak di tangan anda.

Dalam segala apa yang kita buat, bersederhanalah. Anda cuma perlu menjamu bukan ‘menunjuk banyak makanan’ di rumah.

Obesiti dan pencegahannya itu bukan isu yang kecil!

Kenyataannya, sudah hampir separuh daripada rakyat negara kita yang obes dan ini bukan satu isu kecil yang boleh diselesaikan dengan hanya pembacaan artikel atau info kesihatan.

Ia terletak pada azam, iltizam serta yang lebih penting ialah diri anda sendiri. Anda tidak perlu tunggu hingga tiba musim perayaan untuk amalkan tip-tip di atas.
Lakukan daripada sekarang juga, ya
!.


Faktor yang Menyebabkan Kehamilan Anak Kembar

Kembar seiras datangnya daripada satu telur dan berlaku secara semulajadi tanpa ada faktor lain yang menyebabkannya. Manakala, kembar tidak seiras atau kembar lebih daripada 2 pula datangnya daripada telur yang berlainan dan disebabkan oleh beberapa faktor. Disebabkan itu, anda sebenarnya masih berpeluang untuk hamil anak kembar bergantung kepada aspek-aspek yang tertentu. Ikuti artikel ini untuk mengetahui lebih lanjut mengenainya.

Sejarah keluarga

Sejarah keluarga ini bergantung kepada susur galur si ibu, bukan si bapa. Meskipun keluarga si bapa ada yang mempunyai anak kembar, ia tidak akan memberi kesan kepada kehamilan anda. Ia sebenarnya bergantung kepada si ibu kerana anda yang menghasilkan telur. Oleh itu, jika keluarga sebelah anda sebagai seorang ibu ada mempunyai anak kembar, peluang anda untuk hamil anak kembar juga adalah tinggi.

Diet

Pengambilan diet yang berlainan boleh menyebabkan perubahan hormon yang seterusnya akan memberi kesan kepada kehamilan anda. Sekiranya anda mengamalkan diet rendah lemak terutamanya jika anda seorang vegetarian, anda memiliki peluang yang sangat tipis untuk hamil anak kembar jika dibandingkan dengan mereka yang mengamalkan diet yang seimbang.

Kuantiti anak yang sudah dimiliki

Faktor ini berkait rapat dengan tuah. Apabila seorang ibu sudah mempunyai anak yang ramai sebelum ini, ia menunjukkan bahawa ibu tersebut mempunyai ovulasi yang baik. Oleh itu, anda tidak perlu terlalu hairan jika mereka sah hamil anak kembar.

Usia kehamilan

Dalam kalangan wanita, usia kehamilan yang paling ideal untuk hamil anak kembar secara semulajadi adalah ketika 30-an. Ketika ini, ovari dan sistem reproduktif wanita akan berubah seiring dengan usia mereka. Ini menunjukkan bahawa wanita ketika usia ini mampu untuk menghasilkan lebih daripada satu telur setiap bulan.

Lokasi

Tempat asal juga adalah faktor sokongan yang agak penting untuk hamil anak kembar. Menurut kajian, kawasan Eropah Barat mempunyai nisbah kehamilan anak kembar yang agak tinggi iaitu 1 daripada setiap 60 kehamilan. Manakala, kawasan Asia Tenggara pula menunjukkan kadar yang agak rendah. Di Nigeria pula, nisbah kehamilan anak kembar pula adalah 1 daripada setiap 20 atau 30 kehamilan. Namun begitu, ini bukan mempunyai kaitan dengan bangsa kerana warga Nigeria yang menetap di negara lain mempunyai kadar kehamilan anak kembar yang rendah. Mungkin diet dan suhu juga memainkan peranan penting bagi warga Nigeria hamil anak kembar.

Rawatan kesuburan

Bagi meningkatkan kemungkinan anda untuk hamil anak kembar, anda boleh dapatkan rawatan kesuburan seperti IVF. Ini dapat merangsang badan anda untuk berovulasi dan menghasilkan lebih banyak telur.

Hello Health Group
 tidak menyediakan nasihat perubatan, diagnosis, atau rawatan.


Isteri Geram Suami Makin Hambar Dalam Kamar, 9 Makanan Ini Kena Elak!

Hubungan seks adalah salah satu
 daripada kunci paling penting dalam memastikan serta mengekalkan kebahagiaan rumah tangga. Ia perlu didorong oleh keinginan seksual lelaki mahupun wanita, yang akan memacu kepada
kehidupan seks yang lebih sihat
, sempurna dan sejahtera!

Tahap libido lelaki merupakan indikator yang paling utama. Tanpanya, maka hambarlah projek asmara kalian di kamar tidur.

Ia sebenarnya mempunyai kaitan dengan pemakanan kaum Adam. Jom ikuti artikel ini untuk tahu jenis-jenis makanan yang mampu membunuh keinginan seksual lelaki.

Untuk mendapatkan lebih banyak informasi tentang Kesihatan Seksual, anda boleh klik
di sini.

Makanan yang mampu membunuh keinginan seksual lelaki

Hakikatnya, terdapat banyak jenis makanan dan juga minuman yang boleh membunuh keinginan seksual lelaki tanpa kita sedar. Ingin tahu apakah ia? Sila teruskan pembacaan kalian okay!

#1. Produk tenusu

Intoleransi laktosa yang disebabkan oleh pelbagai jenis
produk tenusu seperti susu, keju, mentega
dan lain-lain adalah salah satu daripada punca utama libido lelaki terjejas.

Menurut ramai pakar, kebanyakan lelaki tidak menyedari bahawa mereka sebenarnya mengalami kondisi ini lalu terjejas libido tanpa disedari.

Hakikatnya, anda perlu mengurangkan pengambilan makanan yang diperbuat daripada produk tenusu seperti susu, keju ataupun coklat untuk memastikan kemahuan seksual anda berada pada tahap yang baik!

#2. Makanan yang bergoreng & berminyak

Makanan bergoreng yang popular seperti kentang dan ayam goreng memang menjadi kegemaran kaum Adam.

Pun begitu, ia sebenarnya akan mendatangkan kesan negatif terhadap keinginan seksual lelaki.

Ini kerana
 kandungan minyak masak yang digunakan
ketika menggoreng makanan mampu merendahkan paras hormon testoteron lelaki.

Maka, sila kurangkan pengambilan makanan yang bergoreng dan berminyak ini ya?

Lelaki kena elak #3. Udang

Udang sememangnya antara makanan yang kaya dengan protein, vitamin dan mineral.

Namun begitu, ia juga mungkin mengandungi
4-hexylresorcinol
 iaitu sejenis bahan kimia yang digunakan untuk mengawet dan mengekalkan warnanya!

Bahan ini adalah berbahaya buat kehidupan anda kerana
 ia mampu mengurangkan libido lelaki
.

#4. Buah beri

Ya, buah-buahan sememangnya mempunyai nutrisi dan khasiat yang baik buat kesihatan.

Pun begitu, terdapat beberapa buah seperti aneka buah beri yang mungkin mengandungi kandungan bahan kimia seperti estrogen yang digunakan untuk mengawet buah tersebut.

Sebaiknya,
 cari atau petik sahaja buah-buahan
 yang anda ingin makan dengan sendiri untuk mengelakkan buah yang telah diawet dengan bahan kimia berbahaya.

#5. Bertih jagung

Anda mungkin tidak pernah menyedarinya namun
bertih jagung bukanlah makanan yang sihat
buat lelaki.

Ini kerana ia mengandungi asid
perfluorooctanoic
yang mampu menganggu sistem endokrin dan menjejaskan keinginan seksual anda.

Dalam pada itu lagi, asid ini mampu memberi kesan buruk terhadap kesuburan wanita.

Dalam erti kata yang lain, bertih jagung sememangnya makanan yang banyak memberi implikasi kepada kehidupan seksual anda dan pasangan.

#6. Daun pudina

Di sebalik
kegunaannya untuk menghilangkan nafas berbau
 dan pelbagai lagi manfaatnya, ia mungkin memberi kesan kepada libido lelaki.

Ini kerana kandungan mentol yang sejuk mampu menjejaskan kemahuan seksual anda. Jadi, kurangkan pengambilan daun pudina bagi kehidupan seks yang lebih sihat.

Lelaki harus elak #7. Kopi

Kopi dikenali dengan kandungan kafein yang tinggi
 dan mampu membuatkan individu yang meminumnya lebih bertenaga.

Pun begitu, ia sebenarnya akan memberi kesan kepada libido lelaki kerana ia mungkin membuatkan anda lebih bertenaga namun lebih cepat penat.
Ini sekali gus akan menjejaskan keinginan seksual anda.

Lelaki harus elak #8. Soda

Segala produk minuman yang
diperbuat dengan pemanis artifisial
 adalah berbahaya buat kesihatan anda.

Pemanis ini terutamanya
aspartame
mampu mengganggu tahap serotonin anda iaitu hormon terpenting untuk membantu anda mendapatkan mood ketika bermesra dengan pasangan.

#9. Alkohol mesti dielakkan oleh lelaki

Alkohol sememangnya minuman yang berbahaya buat kesihatan manusia secara umumnya.

Ia bukan sahaja akan membuat individu yang meminumnya hilang kesedaran diri, ia juga akan membuatkan kaum Adam
kehilangan kemampuan untuk mengalami ereksi
, lantas menjejaskan kemahuan seksual mereka!

Oleh itu, berhenti minum alkohol kerana ia adalah minuman yang memudaratkan setiap aspek kehidupan anda.

Elak makanan yang boleh jejaskan keinginan seksual lelaki ini

Jadi, sudah terjawablah persoalan mengenai makanan dan minuman yang boleh
menjejaskan nafsu dan libido kaum Adam
 ini. Pun begitu, ini hanyalah sekadar panduan yang mungkin kurang lengkap.

Sebaiknya, sila dapatkan
ubat menaikkan nafsu lelaki
 atau serta rawatan lanjutan. Namun, tidak salah untuk mencuba bukan? Oleh itu, sila elak dari makanan yang kami senaraikan ini okay!


Benarkah Ukuran Panjang Zakar Boleh Diteka Melalui Panjang Jari Tangan?

Terdapat pelbagai mitos berkaitan saiz alat sulit lelaki
 dan antara yang paling popular adalah saiz zakar panjang adalah sama dengan ukuran jari tangan mereka.

Lebih tepat lagi, ramai orang percaya bahawa zakar panjang adalah sama ukurannya dengan jarak di antara hujung jari hantu dengan bawah tapak tangan lelaki.

Persoalannya, adakah ia benar? Jom teruskan membaca artikel ini untuk tahu lebih lanjut!

Ukuran zakar panjang = jari tangan?

Sejak dahulu lagi, ramai pengkaji telah menyelidik perkaitan di antara ukuran panjang zakar dengan jari tangan dan masih belum ada sebarang bukti konkrit.

Namun, kajian terbaharu yang diterbitkan dalam Asian Journal of Andrology mungkin berjaya memecahkan kebuntuan dan menemukan jawapan buat soalan ini.

Apa yang uniknya, kajian ini menyatakan bahawa kuncinya adalah terletak pada
 perbezaan di antara panjang jari telunjuk dengan jari manis
 pada tangan yang sama.

Secara hipotesisnya, dipercayai jika semakin besar perbezaan panjang jari tunjuk dengan jari manis, maka semakin panjang ukuran zakar lelaki tersebut.

Kajian yang dilakukan terhadap 144 orang lelaki di Korea Selatan itu menunjukkan mereka yang mempunyai perbezaan panjang jari telunjuk dengan jari manis sebanyak 3 – 12 mm, mempunyai zakar panjang 7.7 cm secara purata.

Apa kaitan ukuran jari dan zakar panjang ?

Melalui kajian tersebut, maka mungkin dapat disimpulkan di sini bahawa kepanjangan jari dengan zakar lelaki itu mungkin wujud kaitan di antara satu sama lain.

Ia dipercayai mempunyai kaitan dengan
hormon testosteron di dalam tubuh badan lelaki
 yang boleh mempengaruhi setiap struktur tubuh badan seorang lelaki.

Lelaki dengan kadar hormon testosteron tinggi di dalam tubuh badan cenderung memiliki fitur wajah yang lebih maskulin, contohnya rahang berbentuk persegi.

Disebabkan itu, para pengkaji telah menyimpulkan bahawa hormon itu juga turut akan mempengaruhi panjang jari serta panjang zakar sejak dari kandungan.

Pun begitu, kajian lanjut mengenai perkara ini masih perlu dilakukan bagi benar-benar membuktikan kesahihan wujudnya kaitan di antara kedua-duanya.

Panjang jari turut berkaitan dengan penyakit?

Bagi anda yang mempunyai panjang jari telunjuk dengan jari manis sama rata atau sedikit sahaja bezanya, jangan pula terus hilang keyakinan diri terlebih dahulu.

Ini kerana kajian ini mungkin masih belum terbukti kesahihannya selain ukuran panjang jari juga turut berkaitan dengan risiko penyakit pada individu tersebut.

Menurut kajian yang sama, dipercayai bahawa lelaki dengan panjang jari telunjuk dengan jari manis hampir sama akan dapat bertindakbalas dengan ubat lebik baik.

Sebagai contoh, tubuh badan anda mungkin akan dapat bertindak balas dengan ubat antitumor yang biasa digunakan di dalam usaha merawat kanser prostat.

Bukan itu sahaja, lelaki yang mempunyai
 kadar testosteron terlalu tinggi di dalam tubuh badan
 mereka juga mungkin boleh jadi punca kanser prostat itu sendiri.

Wujudkah cara lain untuk menambah panjang zakar?

Tidak dinafikan bahawa ukuran panjang zakar serta besar zakar itu diyakini oleh lelaki sebagai suatu lambang kemegahan yang sangat penting bagi mereka.

Disebabkan itu,
telah wujud pelbagai cara untuk menambah saiznya
 seperti penggunaan minyak lintah, vakum zakar, teknik urut malah juga pembedahan.

Apa yang perlu anda tahu di sini adalah rata-rata kaedah membesarkan zakar ini mungkin tidak begitu efektif selain mempunyai kesan sampingan berbahaya.

Jadi, jangan terlalu bimbang tentangnya kerana saiz alat sulit mungkin bukan penentu segalanya!

Saiz alat sulit mungkin bukan penentu segalanya!

Sebenarnya, tiada sebarang sebab munasabah untuk seorang lelaki itu berasa rendah diri jika zakar panjang mereka tidak seperti mana yang diimpikan.

Ini kerana saiz alat sulit lelaki mungkin bukan penentu segala dan ia telah ditetapkan sejak dari lahir melalui genetik yang diturunkan dari ibu bapa anda sendiri.

Selain itu, adakah anda yakin bahawa golongan wanita hanya akan tertarik kepada lelaki dengan saiz zakar panjang lagi besar? Ia sebenarnya sangat subjektif!

Untuk pengetahuan anda, saiz zakar itu sendiri adalah suatu topik yang sangat tabu dan ia bukanlah ukuran terpenting untuk lelaki dan wanita itu berpasangan.

Sebaliknya, perhubungan di antara insan berbeza jantina itu perlulah didasari oleh konsep rasa cinta, sayang dan menerima seseorang itu dengan seadanya.


Bentan Sebab Langgar Pantang? Ini 5 Bentan Yang Selalu Ibu Alami Lepas Bersalin

Bentan selepas bersalin dikatakan berlaku disebabkan melanggar pantang larang. Namun, adakah benar bentan selepas habis pantang ini berlaku disebabkan hal-hal seperti ini?

Apakah punca sebenar yang menyebabkan bentan berlaku?

Untuk mendapatkan lebih banyak info berkenaan Kehamilan, anda boleh klik
di sini
.

Bentan selepas bersalin: Ini kepercayaan masyarakat kita

Masalah bentan selalu dikaitkan dengan individu selepas bersunat atau wanita selepas bersalin.

Dalam masyarakat Melayu, bentan dipercayai berlaku disebabkan
melanggar pantang larang tertentu
 yang telah ditetapkan.

Sebagai contoh, bagi wanita selepas bersalin, mereka
dilarang untuk makan beberapa jenis makanan
 yang bersifat sejuk seperti buah-buahan dan juga timun.

Selain itu, wanita selepas bersalin juga tidak boleh keluar rumah selama 40 hari. Jika mereka melanggar pantang larang seperti ini, mereka akan mengalami bentan.

Dalam kajian yang dilakukan oleh Kementerian Kesihatan Malaysia, masyarakat Melayu melaporkan simptom-simptom bentan seperti kekejangan otot, mengalami demam dan juga rasa menggigil kerana kesejukan.

Kajian tersebut turut menyatakan, wanita selepas bersalin tidak boleh memotong rambut, memotong kuku dan keluar dari rumah
jika mengalami bentan
.

Ini kerana, masyarakat Melayu mempercayai bahawa jika perkara-perkara tersebut dilakukan, maka bentan yang dialami akan lambat sembuh.

Definisi bentan selepas bersalin yang sebenar

Dalam dunia perubatan, bentan selepas habis pantang yang disebutkan ini merupakan komplikasi yang berlaku selepas melahirkan bayi.

Komplikasi ini berlaku disebabkan jangkitan kuman selepas bersalin
.

Antara simptom atau gejala yang biasa berlaku ketika mengalami bentan ialah demam dan badan berasa amat lemah.

Selain itu, wanita yang mengalami bentan selepas bersalin juga akan mengalami tumpah darah, sakit sendi, keluar cecair daripada faraj, sakit di kawasan peranakan selain jantung yang berdegup kencang.

Pening kepala, loya dan sakit pada bahagian luka bersalin juga menjadi antara gejala masalah bentan.

Jenis-jenis komplikasi atau bentan selepas bersalin

Untuk pengetahuan anda, wanita selepas bersalin boleh mengalami pelbagai jenis bentan atau komplikasi. Antara jenis komplikasi yang boleh berlaku ialah:

#1. Jangkitan pada bahagian payudara atau mastitis

Dalam kalangan orang Melayu,
jangkitan mastitis
 ini disebut sebagai bengkak susu.

Ia merupakan sejenis keradangan yang berlaku pada tisu payudara yang boleh menyebabkan jangkitan.

Apabila keradangan ini berlaku, ia boleh menyebabkan payudara berasa sakit, menjadi bengkak, menjadi kemerah-merahan dan juga berasa panas.

Jangkitan ini boleh terjadi disebabkan
faktor saluran susu yang tersumbat
 dan juga bakteria memasuki payudara menerusi rekahan atau luka.

Masalah ini sememangnya satu perkara yang biasa berlaku kepada wanita yang menyusukan bayi, namun ia juga boleh berlaku kepada wanita yang tidak menyusukan anak.

#2. Jangkitan yang berlaku pada bahagian luka bersalin

Luka bersalin juga boleh menyebabkan bentan selepas bersalin.

 Bagi wanita yang melahirkan anak secara normal, jangkitan ini boleh berlaku pada luka bahagian faraj.

Manakala bagi mereka yang bersalin secara Caesarean, ia boleh berlaku pada luka pembedahan yang ada pada perut.

Antara simptom yang boleh berlaku ialah seperti mengalami demam panas, luka menjadi bengkak dan kemerah-merahan selain rasa sakit pada bahagian perut bawah.

Selain itu, bahagian luka juga mungkin akan mengeluarkan nanah, mengalami kesakitan sewaktu membuang air dan mengalami pendarahan dengan pembentukan ketulan darah (tumpah darah).

#3. Jangkitan pada saluran kencing

Salah satu daripada masalah bentan selepas habis pantang ialah masalah jangkitan pada saluran kencing.

Jangkitan ini boleh berlaku dalam tempoh beberapa hari atau beberapa minggu selepas melahirkan bayi.

 Biasanya ia berlaku selepas seseorang wanita itu
menggunakan kateter (tiub kencing)
 yang menyebabkan kemasukan bakteria ke dalam saluran kencing.

Apabila bakteria telah memasuki saluran kencing, maka ia boleh menyebabkan jangkitan.

Antara simptom-simptom jangkitan ini ialah seperti rasa sakit atau terbakar ketika membuang air kecil, rasa sakit pada badan bahagian bawah dan kerap untuk membuang air kecil.

Selain itu, air kencing seseorang itu juga mungkin akan lebih berbau busuk dan berwarna gelap.

#4. Jangkitan pada saluran peranakan

Jangkitan ini boleh berlaku sekiranya terdapat sebarang sisa daripada proses bersalin yang tertinggal dalam saluran peranakan.

Antara sisa yang boleh tertinggal dalam saluran peranakan termasuklah tisu plasenta atau uri.

Sekiranya seseorang wanita itu mendapat jangkitan, mereka boleh mengalami demam, pendarahan yang mengeluarkan ketulan darah, dan juga sakit pada bahagian pelvis.

#5. Jangkitan pada saluran pernafasan

Apabila seseorang wanita itu menjalani proses kelahiran bayi secara Caesarean, dia akan memerlukan prosedur bius sebelum pembedahan dijalankan.

Komplikasi yang berlaku disebabkan prosedur bius ini boleh menyebabkan jangkitan pada saluran pernafasan.

Antara simptom yang dialami ialah seperti sakit dada, batuk-batuk dan juga sesak nafas.

Dapatkan bantuan doktor dengan segera

Bentan selepas bersalin ini bukanlah berlaku disebabkan seseorang wanita itu melanggar pantang larang.

Ia merupakan komplikasi biasa yang boleh berlaku selepas proses kelahiran bayi.

Sekiranya seseorang wanita itu mengalami bentan selepas habis pantang, segera dapatkan bantuan dan rawatan daripada doktor untuk mencegah komplikasi yang lebih buruk.


Keracunan Methanol

Definisi

Apa itu Keracunan Methanol?

Methanol adalah sejenis alkohol bukan minuman, untuk kegunaan industri dan automotif. Keracunan Methanol adalah overdosis Methanol.

Apakah kebarangkalian Keracunan Methanol?

Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Keracunan Methanol?

Gejala keracunan metanol yang biasa adalah:

Saluran pernafasan dan paru-paru.

Kesukaran bernafas.

Tidak bernafas.

Kebutaan.

Penglihatan kabur.

Pengembangan anak mata.

Hati dan darah.

Sawan.

Tekanan darah rendah.

Sistem saraf.

Tingkah laku agitasi / mudah marah.

Koma.

Pening.

Sakit kepala.

Kejang.

Kulit dan kuku.

Bibir dan kuku berwarna biru.

Perut dan usus.

Kesakitan abdomen (teruk).

Cirit-birit.

Masalah fungsi hati.

Loya.

Pancreatitis.

Muntah.

Lain-lain.

Keletihan.

Kaki kejang.

Kelemahan.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Keracunan Methanol?

Sila berunding dengan doktor anda untuk maklumat lanjut.

Faktor-faktor Risiko

Apakah yang meningkatkan risiko saya kepada Keracunan Methanol?

Sila berunding dengan doktor anda untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Keracunan Methanol didiagnosis?

Penjagaan kesihatan akan memeriksa dan memantau tanda-tanda penting pesakit, termasuk suhu, nadi, kadar pernafasan, dan tekanan darah.

Bagaimana pesakit Keracunan Methanol dirawat?

Berdasarkan keadaan anda, rawatan anda termasuk:

Perubatan (penawar) untuk membalikkan kesan racun (fomepizole atau etanol).

Ubat untuk merawat gejala.

Tiub melalui hidung atau mulut ke dalam perut untuk mencuci perut (lavage gastrik).

Sokongan oksigen dan pernafasan.

Ubat lain (asid folinik, bikarbonat).

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Keracunan Methanol?

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.